Legal Document

Category: 2188

Text:
11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 668 της 28 Σεπτ./23 Οκτ. 1962 (ΦΕΚ Α΄ 171)  (Αναδημ. ΦΕΚ Α΄ 179 της 3 Νοεμ. 1962,   διόρθ. ημαρτ. ΦΕΚ Α΄ 201 της 21 Νοεμ. 1962).  Περί κωδικοποιήσεως των περί του Πατριωτικού Ιδρύματος Κοινωνικής Προνοίας και Αντιλήψεως κειμένων διατάξεων και τροποποιήσεως και συμπληρώσεως ενίων εξ αυτών. Έχοντες υπ’ όψιν τας διατάξεις: 1)του υπ’ αριθ. 3692/1957 Νόμου «περί Κωδικοποιήσεως των περί Πατριωτικού Ιδρύματος, Κοινωνικής Προνοίας και Αντιλήψεως κειμένων διατάξεων», 2)του υπ’ αριθ. 1950/1939 Α. Νόμο «περί οργανώσεως του Πατριωτικού Ιδρύματος Κοινωνικής Προνοίας και Αντιλήψεως, 3)του υπ’ αριθ. 40/1941 Ν.Δ/τος «περί τροποποιήσεως διατάξεων τινών περί του Πατριωτικού Ιδρύματος Κοινωνικής Προνοίας και Αντιλήψεως» κυρωθέντος δια της υπ’ αριθ. 29 από 18 Ιαν. 1946 πράξεως του Υπουργικού Συμβουλίου, 4)του Β.Δ. 31/10/40 «περί Οργανισμού διοικήσεως και Οικονομικής Διαχειρίσεως του Πατριωτικού Ιδρύματος Κοινωνικής Προνοίας και Αντιλήψεως», 5)του υπ’ αριθ. 400/1947 Ν.Δ/τος «περί συμπληρώσεως του υπ’ αριθ. 623/1945 Α. Νόμου «περί κυρώσεως της εν Αθήναις υπογραφείσης την 22 Ιουν. 1945 μεταξύ της Ελληνικής Κυβερνήσεως και της εν Ελλάδι αποστολής του Ελβετικού Ερυθρού Σταυρού συμφωνίας», 6)της παρ. 2 του άρθρ. 11 του Νόμ. 749/1948 «περί Παιδικών Εξοχών και Ειδικών εστιών σιτίσεως παίδων», 7)του Νόμ. 1903/1951 «περί κυρώσεως της υπ’ αριθ. 880/10-10-49 πράξεως του Υπουργικού Συμβουλίου «περί προσλήψεως αναγκαιούντος προσωπικού δια την λειτουργίαν τεσσάρων κινητών στοματολογικών ιατρείων του ΠΙΚΠΑ», 8)του υπ’ αριθ. 2690/53 Ν.Δ/τος «περί συγκροτήσεως παρά τω Πατριωτικώ Ιδρύματι Κ.Π.Α. υπηρεσίας προστασίας μητρότητος και βρέφους εις την ύπαιθρον χώραν», 9)του υπ’ αριθ. 2968/54 Ν.Δ/τος «περί τροποποιήσεως και συμπληρώσεως του Ν.Δ. 2690/1953», 10)του υπ’ αριθ. 3991/1959 Ν.Δ/τος «περί κυρώσεως της από 22 Ιουλ. 1959 συμβάσεως μεταξύ Δεσποίνης χήρας Εμμ. Μιχαληνού, του Υπουργού Κοινωνικής Προνοίας και του Πατριωτικού Ιδρύματος Κ.Π.Α., 11)του άρθρ. 8 του Νόμ. 2366/1953 «περί καταργήσεως φορολογικών απαλλαγών και εξαιρέσεων», 12)του άρθρ. 12 του Νόμ. 4051/1960 «περί ενισχύσεως απροστατεύτων παίδων», 13)της παρ. 1 του άρθρ. 4 του Νόμ. 4163/1961 «περί Εθνικού Παπαφείου Ορφανοτροφείου «Ο Μελιτεύς» 14)του Β.Δ. 682/60 «περί οργανισμού Υπουργείου Κοιν. Προνοίας», 15)του υπ’ αριθ. 1811/1951 Νόμου «περί κώδικος καταστάσεως των δημοσίων διοικητικών υπαλλήλων», 16)του από 23/24.12.55 Β.Δ/τος «περί εφαρμογής του υπαλληλικού Κώδικος επί των   υπαλλήλων των Ν.Π.Δ.Δ.», 17)του άρθρ. 20 του υπ’ αριθ. 965/1937 Α. Νόμου «περί οργανώσεως των δημοσίων Νοσηλευτικών και Υγειονομικών Ιδρυμάτων», 18)του υπ’ αριθ. 2189/40 Α. Νόμου «περί Σωματείων των ειδικώς ανεγνωρισμένων ως φιλανθρωπικών υπό του Υπουργείου Κρατικής Υγιεινής και Αντιλήψεως»,19)τας υπ’ αριθ. 270/1958 και 213, 435 και 528/1962 γνωμοδοτήσεις του Συμβουλίου Επικρατείας. Προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν. Άρθρον πρώτον.-Κωδικοποιούμεν απάσας τας διατάξεις των κειμένων Νόμων, τας διεπούσας την οργάνωσιν και την λειτουργίαν του εν Αθήναις εδρεύοντος νομικού προσώπου δημοσίου δικαίου υπό την επωνυμίαν «Πατριωτικόν Ίδρυμα Κοινωνικής Προνοίας και Αντιλήψεως» αποκαλούμενον εφεξής εν τω παρόντι «Π.Ι.Κ.Π.Α.», εις έν ενιαίον κείμενον, έχον ως κατωτέρω, τροποποιούντες και συμπληρούντες άμα εν αυτώ τας αναφερομένας εις τα της κεντρικής και περιφερειακής συλλογικής διοικήσεως αυτού, τα των προσόντων, προϋποθέσεων και τρόπου διορισμού, θητείας και λόγων εκπτώσεως των μελών των συλλογικών της διοικήσεώς του οργάνων, καθοριζομένων δι’ αυτά και περαιτέρω ασυμβιβάστων, ως επίσης και τα των αρμοδιοτήτων τούτων και των μεταξύ αυτού σχέσεων. ΚΕΦΑΛΑΙΟΝ Α΄ Χαρακτήρ-Σκοποί-Έδρα-Κρατική Εποπτεία Νομική υπόστασις ΠΙΚΠΑ Άρθρ.1.-Το Πατριωτικόν Ίδρυμα Κοινωνικής Προνοίας και Αντιλήψεως αποτελεί ίδιον νομικόν πρόσωπον δημοσίου δικαίου και διοικείται κατά τα δια του παρόντος Νόμου καθοριζόμενα (άρθρ. 1 Α.Ν. 1950/39 και άρθρ. 1 παρ. 1 Νόμ. 3692/1957). Σκοποί ΠΙΚΠΑ Άρθρ.2.-Σκοποί του Π.Ι.Κ.Π.Α. είναι: α)Η καθ’ άπασαν την Επικράτειαν μέριμνα δια τας μητέρας και τα παιδιά. Αύτη νοείται κυρίως περιλαμβάνουσα: αα)την έρευναν, μελέτην και αντιμετώπισιν δια προσδιορισμού κετευθύνσεων και δράσεως κατ’ αυτάς, παντός ζητήματος αναφερομένου εις την μητρότητα και την βρεφικήν και την παιδικήν ηλικίαν, και ββ)ειδικώτερον την άσκησιν κοινωνικής προνοίας και την κατά πάντα τρόπον εξασφάλισιν καλής, εν ευρυτάτη εννοία υγείας μητέρων και παιδιών εν τη Χώρα δια διαφωτίσεως οικογενείας και κοινωνίας δι’ ασκήσεως προληπτικής υγιεινής και νοσηλευτικής δράσεως.  Σελ. 217 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   750 β)Η, υφισταμένης ανάγκης, ενίσχυσις της διατροφής μητέρων, βρεφών και παιδιών. γ)Η παροχή περιθάλψεως εις μητέρας, βρέφη και παιδιά περιοχών της χώρας πληττομένων υπό θεομηνιών, εν συντονισμώ προς τας παραλλήλους κρατικάς και κοινωνικάς εν τοιαύτη περιπτώσει ενεργείας, και δ)Η εκπαίδευσις του αναγκαιούντος δια την εξυπηρέτησιν των ανωτέρω σκοπών ειδικευμένου προσωπικού (άρθρ. 2 Α.Ν. 1950/1939 ως αντικατεστάθη δια του άρθρ. 3 του Νόμ. 3692/1957). Εποπτεύουσα αρχή Άρθρ.3.-Το «ΠΙΚΠΑ» υπόκειται εις την εποπτείαν και τον έλεγχον του Υπουργείου Κοινωνικής Προνοίας, εδρεύει εν Αθήναις, έχει ιδίαν σφραγίδα, απολαμβάνει ατελείας υπό τύπον επιστροφής και απαλλάσσεται πάσης αμέσου ή εμμέσου φορολογίας (άρθρ. 4 Α.Ν. 1950/1939). Μέσα εκπληρώσεως σκοπών Άρθρ.4.-1.Το «ΠΙΚΠΑ» εκτελεί τους σκοπούς αυτού, είτε δια των ιδίων αυτού Υπηρεσιών και Παραρτημάτων, είτε δι’ επιχορηγήσεως άλλων Οργανισμών, υπό τον όρον, ότι ούτοι θα συμμορφώνται προς τας παρ’ αυτού διαγραφομένας και ακολουθουμένας κατευθύνσεις. 2.Αι προϋποθέσεις και οι όροι, υφ’ ους θα παρέχηται επιχορήγησις ορισθήσονται δια κανονισμού εγκρινομένου παρά του Υπουργού Κοινωνικής Προνοίας, όστις και ειδικώτερον θα εγκρίνη τας παρεχομένας επιχορηγήσεις (άρθρ. 3 Α.Ν. 1950/ 1939). Υπηρεσίαι ΠΙΚΠΑ Άρθρ.5.-1.Το «ΠΙΚΠΑ» αποτελείται: α)Εκ της Κεντρικής Υπηρεσίας και των εις αυτήν υπαγομένων εν Αθήναις Ειδικών Υπηρεσιών και Τμημάτων, και β)Εκ των Περιφερειακών Παραρτημάτων, άτινα λειτουργούσιν εις εκάστην έδραν Νομού ως και των υπαγομένων εις ταύτα υπηρεσιών (άρθρ.11 Α.Ν. 1950/39) 2.Εκτός των εις εκάστην έδραν Νομού Περιφερειακών Παραρτημάτων του «ΠΙΚΠΑ», επιτρέπεται μετ’ απόφασιν του Γενικού Συμβουλίου, υποκειμένην εις την έγκρισιν του Υπουργού Κοινωνικής Προνοίας, η σύστασις τοιούτων και εις άλλας επαρχιακάς πόλεις, εντός των ορίων του προϋπολογισμού (άρθρ. 19 Α.Ν. 1950/1939).     Σελ. 218 ΚΕΦΑΛΑΙΟΝ Β΄ Διοίκησις-Διοικητικά Όργανα-Εξουσίαι Συλλογικά όργανα Διοικήσεως Άρθρ.6.-1.Το «ΠΙΚΠΑ» διοικείται παρά του «Γενικού Συμβουλίου» και της «Διοικούσης Επιτροπής» (εδάφ. 1 άρθρ. 5 Α.Ν. 1950/1939). 2.Η διοίκησις των Περιφερειακών Παραρτημάτων, ανατίθεται εις Διοικητικά Συμβούλια οριζόμενα δι’ αποφάσεως του Γενικού Συμβουλίου του «ΠΙΚΠΑ» υποκειμένης εις έγκρισιν του Υπουργού Κοινωνικής Προνοίας. Τα Διοικητικά Συμβούλια των Παραρτημάτων του «ΠΙΚΠΑ» ασκούσι διοίκησιν, κατά διοικητικήν αποκέντρωσιν, μόνον εντός της τοπικής περιοχής δια την οποίαν έχουσι συσταθή, κέκτηνται δε και ασκούσι μόνον τας δια του παρόντος αναγνωριζομένας αυτοίς εξουσίας και αρμοδιότητας και όσας εξουσίας χορηγεί εις αυτά συμφώνως προς τας διατάξεις του παρόντος δια πράξεών του το «Γενικόν Συμβούλιον», (εδάφ. 1 άρθρ. 17 Α.Ν. 1950/1939 τροποποιούμενον και συμπληρούμενον). Γενικόν Συμβούλιον Άρθρ.7.-1.Το Γενικόν Συμβούλιον του ΠΙΚΠΑ συγκροτείται: α)εκ του Προέδρου αυτού, διοριζομένου δια Β.Δ/τος, προκαλουμένου υπό του Υπουργού Κοινωνικής Προνοίας, επί τριετεί θητεία, β)εκ του Γενικού Δ/ντού Υγιεινής του Υπουργείου Κοινωνικής Προνοίας, γ)εξ ενός καθηγητού της Παιδιατρικής εν τω εν Αθήναις Πανεπιστημίω οριζομένου υπό του Υπουργού Κοινωνικής Προνοίας, δ)εξ ενός Καθηγητού, της Μαιευτικής εν τω εν Αθήναις Πανεπιστημίω, οριζομένου υπό του Υπουργού Κοινωνικής Προνοίας, ε)εκ του Δ/ντού Παιδικής Προστασίας του αυτού Υπουργείου, ς)εκ του Δ/ντού Σχολικής Υγιεινής του Υπουργείου Θρησκευμάτων και Εθνικής Παιδείας, ζ)εκ του Δ/ντού των Εντελλομένων Εξόδων του Υπουργείου Κοινωνικής Προνοίας, η)εκ του Δ/ντού των Τεχνικών Υπηρεσιών του αυτού Υπουργείου, θ)μέχρι δώδεκα διακεκριμένων προσώπων, οριζομένων δι’ αποφάσεως του Υπουργού Κοινωνικής Προνοίας. 2.Αναπληρωταί των μελών Δημοσίων Υπαλλήλων ορίζονται παρά των αρμοδίων Υπουργών έτεροι Δημόσιοι υπάλληλοι. 3.Δια Β.Δ/τος, προκαλουμένου υπό του Υπουργού Κοιν. Προνοίας δύναται να ανακληθή η εντολή του Προέδρου και προ της λήξεως της θητείας.  35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   751 4.Εκ των υπό στοιχ. θ εν παρ. 1 μελών του Γενικού Συμβουλίου, επί σκοπώ τμηματικής ανανεώσεώς των, εξέρχονται οι ημίσεις κατά τριετίαν, αντ’ αυτών δε ορίζονται δι’ αποφάσεως του Υπουργού Κοινωνικής Προνοίας ισάριθμα πρόσωπα. Την πρώτην σειράν της εξόδου ορίζει ο κλήρος. 5.Ο Πρόεδρος μετά την λήξιν της θητείας του και τα κατά τα ανωτέρω εξερχόμενα ανά τριετίαν μέλη δύνανται να επαναδιορίζωνται. Τα εν εδαφ. θ παρ. 1 του παρόντος άρθρου μέλη εξερχόμενα κατά την διάρκειαν της θητείας των αντικαθίστανται δι’ ετέρων προσώπων διοριζομένων μόνον δια την υπόλοιπον διάρκειαν της θητείας των αντικαθισταμένων. 6.Το αξίωμα του Προέδρου και των μελών του Γενικού Συμβουλίου είναι τιμητικόν και άμισθον. 7.Το Γενικόν Συμβούλιον εκλέγει μεταξύ των μελών αυτού επί τριετεί θητεία πρώτον και δεύτερον Αντιπρόεδρον. Η ανωτέρω εκλογή ενεργείται παρά του Γενικού Συμβουλίου υποχρεωτικώς κατά την πρώτην αυτού συνεδρίασιν μετά την κατά τ’ ανωτέρω ανά τριετίαν ανανέωσιν των μελών του. Η ψηφοφορία προκειμένου περί αρχαιρεσιών του Συμβουλίου είναι μυστική. 8.Ο Πρόεδρος και οι Αντιπρόεδροι, εξερχόμενοι λόγω λήξεως της ωρισμένης θητείας των, υποχρεούνται επί τρίμηνον από της λήξεώς της, ν’ ασκώσι τα καθήκοντά των έν τε τη ιδιότητί των αυτή και τη του μέλους του Γενικού Συμβουλίου, μετέχοντες και των συνεδριών του Γενικού Συμβουλίου και της Διοικούσης Επιτροπής, εφ’ όσον δεν έχει τελειωθή και ανακοινωθή εις το ΠΙΚΠΑ ο διορισμός αντικαταστάτου των. 9.Το Γενικόν Συμβούλιον συνερχόμενον εις συνεδριάσεις, τουλάχιστον άπαξ του μηνός, μετά πρόσκλησιν έγγραφον του Προέδρου αυτού πεμπομένην εις άπαντα τα μέλη, τακτικά και αναπληρωματικά, παραδιδομένην δε εις την κατοικίαν των, το Γραφείον ή το Κατάστημά των, επί αποδείξει παραλαβής τούτων ή των συνοίκων των ή συνεργατών των, εν περιπτώσει δε αδυναμίας τοιαύτης παραδόσεως βεβαιουμένης υπό του επιδίδοντος-αφιεμένην εις την κατοικίαν των-και περιλαμβάνουσαν εν σαφηνεία τα θέματα της ημερησίας διατάξεως, εφ’ ων και μόνον συζητεί και αποφασίζει. Ευρίσκεται εν απαρτία όταν τα παρόντα κατά την συνεδρίαν μέλη αυτού είναι πλείονα των απόντων. Εγκύρως συνεδριάζει το Γενικόν Συμβούλιον και αν μείνωσιν ασυμπλήρωτοι αι θέσεις μελών του, μη ούσης πλήρους της συνθέσεώς του, συγκροτούμενον εκ των υπολειπομένων εφόσον, ούτοι είναι τουλάχιστον δώδεκα. Αι αποφάσεις λαμβάνονται κατά πλειοψηφίαν των παρόντων, εν ισοψηφία νικώσης της ψήφου του Προεδρεύοντος, εν δε ηλαττωμένη συνθέσει αυτού, ως αμέσων ανωτέρω, προς λήψιν αποφάσεως απαιτούνται επτά τουλάχιστον ψήφοι. Περί των λεχθέντων, γενομένων και αποφασιζομένων κατά τας συνεδρίας τηρούνται πρακτικά, υπογραφόμενα υπό πάντων των μετασχόντων. 10.Το Γενικόν Συμβούλιον προεδρεύεται εκάστοτε υπό του Προέδρου ή τούτου κωλυομένου ή μη υπάρχοντος υπό ενός των Αντιπροέδρων. 11.Χρέη Γραμματέως του Γενικού Συμβουλίου εκτελεί υπάλληλος του ΠΙΚΠΑ επί 7ω βαθμώ τουλάχιστον της Α΄ Κατηγορίας, υπό του Προέδρου οριζόμενος. 12.Τα της εσωτερικής λειτουργίας του Γενικού Συμβουλίου κανονισθήσονται λεπτομερώς δι’ ειδικού κανονισμού υπό τούτου συντασσομένου και εγκρινομένου υπό του Υπουργού Κοινωνικής Προνοίας. 13.Ο Υπουργός Κοινωνικής Προνοίας δικαιούται να παρίσταται μετά ψήφου εις τας συνεδριάσεις του Γενικού Συμβουλίου οπότε και προεδρεύει αυτού. 14.Πέντε τουλάχιστον μέλη του Γενικού Συμβουλίου δικαιούνται να ζητήσωσιν ορισμόν συνεδρίας αυτού, δι’ αναφοράς των εγγράφου προς τον Πρόεδρον οριζούσης σαφώς το θέμα και τους λόγους δια τους οποίους ζητείται η εισαγωγή του. Ο Πρόεδρος υποχρεούται να ορίζη συνεδρίαν, περιλαμβάνων εις την ημερησίαν διάταξιν και το θέμα δι’ ο η αναφορά, εντός έξ ημερών από της εις αυτόν περιελεύσεως ταύτης. Πρόεδρος ΠΙΚΠΑ Άρθρ.8.-1.Πρόεδρος του ΠΙΚΠΑ διορίζεται Έλλην πολίτης ασχοληθείς επί μακρόν εις έργα Κοινωνικής Προνοίας και διακριθείς εις αυτά ή γενικώτερον εν τω δημοσίω ή ιδιωτικώ βίω, μη διατελών Βουλευτής, Δήμαρχος ή Δημοτικός Σύμβουλος, έμμισθος πολιτικός ή στρατιωτικός υπάλληλος του Δημοσίου (εξαιρέσει των Καθηγητών των Ανωτάτων Εκπαιδευτικών Ιδρυμάτων), οργανισμού τοπικής αυτοδιοικήσεως ή νομικού προσώπου δημοσίου δικαίου ή Κληρικός, μη ων ηλικίας κάτω των τριάκοντα ετών και μη αποδεχθείς, κατά το προηγηθέν έτος, υποψηφιότητα εν Βουλευτικαίς ή δημοτικαίς εκλογαίς. Τα δώδεκα μέλη του Γενικού Συμβουλίου του ΠΙΚΠΑ περί ων το στοιχ. θ΄ εν παρ. 1 του άρθρ. 7 δέον να είναι Έλληνες πολίται διακριθέντες εν τω δημοσίω ή ιδιωτικών βίω ισχυόντων και ως προς αυτά των αμέσως ανωτέρω ειδικώς δια τον Πρόεδρον ασυμβιβάστων. 2.Άμα τη διαπιστώσει ασυμβιβάστου εκ  των εν ανωτέρω παραγράφων του παρόντος άρθρου, ως προς τινα των διοριζομένων μελών, είτε προϋπάρχοντος του διορισμού, είτε ε- πελθόντος μετ’ αυτόν, ο Υπουργός Κοινωνικής Προνοίας   υποχρεούται,  κατά   την   αυτήν   διαδι-          Σελ. 219 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   752 κασίαν του διορισμού, ν’ ανακαλέση αυτόν και προέλθη συγχρόνως εις αντικατάστασιν. Αι πράξεις, όμως του ούτινος ανακαλείται ο διορισμός, αι μέχρι κοινοποιήσεως αυτώ της ανακλήσεως, μένουν έγκυροι. Διοικούσα Επιτροπή Άρθρ.9.-1.Η Διοικούσα Επιτροπή του ΠΙΚΠΑ συγκροτείται εκ του Προέδρου του Γεν. Συμβουλίου και τεσσάρων τακτικών μελών αυτού, εκ των οποίων τα μεν δύο είναι ο Δ/ντής Παιδικής Προστασίας και ο Διευθυντής Εντελλομένων Εξόδων του Υπουργείου Κοινωνικής Προνοίας, τα δ’ έτερα δύο εκλέγονται υπό του Γενικού Συμβουλίου μετά των αναπληρωτών των, δια μυστικής ψηφοφορίας, εκ των μη δημοσίων υπαλλήλων μελών αυτού, επί διετεί θητεία δυνάμενα να επενεκλεγούν. Αναπληρωταί των δημοσίων υπαλλήλων μελών ορίζονται οι μόνιμοι αναπληρωταί. 2.Κατά τας συνεδριάσεις της Διοικούσης Επιτροπής παρίσταται ως Εισηγητής άνευ ψήφου και ο Γενικός Διευθυντής του ΠΙΚΠΑ ή ο αναπληρωτής του. 3.Χρέη Γραμματέως εκτελεί υπάλληλος του ΠΙΚΠΑ επί 7ω βαθμώ τουλάχιστον της Α΄ Κατηγορίας υπό του Προέδρου οριζόμενος. 4.Της Διοικούσης Επιτροπής προεδρεύει ο Πρόεδρος του Γενικού Συμβουλίου ή αναπληρωτής αυτού εις το Γενικόν Συμβούλιον. 5.Η Διοικούσα Επιτροπή ευρίσκεται εν απαρτία παρόντων τεσσάρων τουλάχιστον εκ των μελών αυτής. Αι αποφάσεις λαμβάνονται κατά πλειοψηφίαν, εν ισοψηφία νικώσης της ψήφου του Προεδρεύοντος. Περί των λεχθέντων, γενομένων, αποφασιζομένων κατά τας συνεδριάσεις τηρούνται πρακτικά. Ειδικός κανονισμός, εγκρινόμενος υπό του Γενικού Συμβουλίου, δύναται να καθορίζη περαιτέρω λεπτομερείας της εσωτερικής λειτουργίας της Διοικούσης Επιτροπής. 6.Εις τα μέλη της Διοικούσης Επιτροπής χορηγείται αποζημίωσις διακοσίων δραχμών καθ’ εκάστην συνεδρίαν, εις δε τον Γραμματέα τοιαύτη δραχμών εκατόν, ουχί όμως πέραν των δέκα συνεδριάσεων κατά μήνα. Κυβερνητικός Επίτροπος Άρθρ.10.-1.Κατά τας Συνεδριάσεις του Γενικού Συμβουλίου, της Διοικούσης Επιτροπής και του Υπηρεσιακού Συμβουλίου του ΠΙΚΠΑ παρίσταται ως Κυβερνητικός Επίτροπος ο Γενικός Διευθυντής Κοιν. Προνοίας καλούμενος υποχρεωτικώς εις τας      Σελ. 220 συνεδριάσεις αυτών. Ούτος παρακολουθεί την πιστήν εφαρμογήν των διατάξεων των οικείων Νόμων και Δ/των και ελέγχει την νομιμότητα των λαμβανομένων αποφάσεων των εν λόγω Συμβουλίων. Εις περίπτωσιν διαφωνίας του Κυβερνητικού Επιτρόπου αναστέλλεται η εκτέλεσις των ληφθεισών αποφάσεων μέχρι λύσεως της διαφωνίας υπό του Υπουργού Κοιν. Προνοίας, εντός 20 ημερών από της υποβολής των σχετικών πρακτικών εις το Υπουργείον Κοιν. Προνοίας. Παρερχομένης απράκτου της προθεσμίας ταύτης αι αποφάσεις των Συμβουλίων καθίστανται εκτελεσταί. 2.Εις τον Κυβερνητικόν Επίτροπον καταβάλλονται τα εις τα μέλη της Διοικούσης Επιτροπής και Υπηρεσιακού Συμβουλίου του ΠΙΚΠΑ χορηγούμενα έξοδα κινήσεως. Διοικητικά Συμβούλια Παραρτημάτων Άρθρ.11.-1.Τα Διοικητικά Συμβούλια των Παραρτημάτων του ΠΙΚΠΑ συγκροτούνται εξ επτά μελών δια πόλεις με πληθυσμόν κάτω των 10.000 κατοίκων ή εννέα μελών δια πόλεις με πληθυσμόν από 10.000 κατοίκων ή εννέα μελών δια πόλεις με πληθυσμός από 10.000 μέχρι 100.000 κατοίκων ή δώδεκα μελών δια πόλεις με πληθυσμός άνω των 100.000 κατοίκων. Δια της αυτής αποφάσεως ορίζονται μεταξύ των διοριζομένων μελών ο Πρόεδρος και Αντιπρόεδρος του Συμβουλίου. Τα μέλη των Διοικητικών Συμβουλίων των Παραρτημάτων του ΠΙΚΠΑ, διορίζονται επί τριετεί θητεία, εν περιπτώσει δ’ εξόδου τινος ο αντικαταστάτης αυτού διορίζεται δια το υπόλοιπον της θητείας τούτου. Τα αξιώματα Προέδρου και Μελών Διοικητικού Συμβουλίου Παραρτήματος του ΠΙΚΠΑ είναι άμισθα και τιμητικά. 2.Μέλη Διοικητικού Συμβουλίου παραρτήματος του ΠΙΚΠΑ διορίζονται Έλληνες πολίται διακριθέντες εν τω Δημοσίω ή ιδιωτικώ βίω, εγκατεστημένοι εν τη πόλει της έδρας αυτού. Αι διατάξεις της παρ. 1 του άνω άρθρ. 8 εφαρμόζονται και δια τα μέλη Διοικητικών Συμβουλίων παραρτημάτων του ΠΙΚΠΑ, ισχύουσι δε δι’ αυτά και τα ειδικά ασυμβίβαστα της αυτής παρ. 1 του ιδίου άρθρου, εξαιρουμένων μόνον των αναφερομένων εις τας ιδιότητας Δημάρχου, μέλους δημοτικού ή κοινοτικού συμβουλίου, υποψηφίου εν δημοτικαίς ή κοινοτικαίς εκλογαίς και κληρικού. Αι διατάξεις της παρ. 2 του αυτού ως άνω άρθρ. 8 εφαρμόζονται αναλόγως και εν προκειμένω. 3.Εις τα Διοικητικά Συμβούλια των παραρτημάτων του ΠΙΚΠΑ μετέχει υποχρεωτικώς είς τουλάχιστον δημόσιος υπάλληλος και είς τραπεζιτικός υπάλληλος εφ’ όσον υπάρχη τοιούτος. 35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   753 4.Κατά τας συνεδριάσεις των Διοικητικών Συμβουλίων δικαιούται να παρίσταται ο Υπουργός Βορείου Ελλάδος ή ο οικείος Νομάρχης, οπότε προεδρεύουσι τούτων. 5.Το Διοικητικόν Συμβούλιον Παραρτήματος ενεργεί ως συλλογικόν όργανον, συνερχόμενον εις συνεδριάσεις, τουλάχιστον άπαξ του μηνός, μετά πρόσκλησιν έγγραφον εκ μέρους του Προέδρου αυτού, περιλαμβάνουσαν εν σαφηνεία τα θέματα της ημερησίας διατάξεως, εφ’ ων και μόνον συζητεί και αποφασίζει. Ευρίσκεται εν απαρτία όταν τα παρόντα κατά την συνεδρίαν μέλη αυτού είναι πλείονα των απόντων. Εγκύρως συνεδριάζει υπό την προεδρίαν του Προέδρου ή του Αντιπροέδρου, εν κωλύματι ή απουσία του Προέδρου ή του Αντιπροέδρου, εν κωλύματι ή απουσία του Προέδρου, καθώς και αν δεν υπάρχη Πρόεδρος ή και μένωσιν ασυμπλήρωτοι θέσεις μελών του, συγκροτούμενον εκ των υπολειπομένων, εφόσον ούτοι είναι πλείονες του ημίσεος της συνθέσεώς του. Αι αποφάσεις λαμβάνονται κατά πλειοψηφίαν των παρόντων, εν ισοψηφία νικώσης της ψήφου του Προεδρεύοντος, εν δε ηλαττωμένη συνθέσει αυτού ως αμέσως ανωτέρω προς λήψιν αποφάσεως απαιτούνται τουλάχιστον ψήφοι ίσοι προς την πλειοψηφίαν πλήρους συνθέσεως, της μιας απαραιτήτως του Προεδρεύοντος. Τα εν τω ακροτελευταίω εδαφίω της παρ. 9 άνω άρθρ. 7 εφαρμόζονται και δια τα πρακτικά των συνεδριών των Διοικητικών Συμβουλίων Παραρτημάτων (άρθρ. 17 Α.Ν. 1950/1939 τροποποιηθέν και συμπληρωθέν κατ’ άρθρ. 2 Νομ. 3692/1957). Αρμοδιότητες Γενικού Συμβουλίου Άρθρ.12.-1.Το Γενικόν Συμβούλιον διοικεί το ΠΙΚΠΑ και διαχειρίζεται την περιουσίαν αυτού. Ειδικώτερον αποφασίζει: α)Περί της ακολουθητέας υπό του ΠΙΚΠΑ πολιτικής, προς εκπλήρωσιν των νομίμων σκοπών του, και περί του τρόπου εφαρμογής αυτής. β)Περί πάσης υπό του ΠΙΚΠΑ αποκτήσεως περιουσίας ή πόρων, αποδοχής κληρονομιών, κληροδοσιών, δωρεών και πάσης φύσεως εισφορών και παροχών προς αυτό και των τυχόν όρων υφ’ ους αύται. Αντιστοίχως δε και ομοίως και περί πάσης καθ’ οιονδήποτε τρόπον απαλλοτριώσεως οιασδήποτε φύσεως κινητών περιουσιακών στοιχείων αξίας ανωτέρας των 50.000 δραχμών. γ)Περί εγκρίσεως του ετησίου προϋπολογισμού εσόδων και εξόδων ως και του ισολογισμού και απολογισμού. δ)Περί διαθέσεως πόρων προς απόκτησιν συγκεκριμένων περιουσιακών στοιχείων, ως και περί διαθέσεως δι’ απαλλοτριώσεως, ανταλλαγής, μεταβολής καθ’ οιονδήποτε άλλον τρόπον περιουσιακών στοιχείων, προς δημιουργίαν νέων τοιούτων και ειδικώτερον επί τω τέλει αποκτήσεως ακινήτων, ανεγέρσεως, επεκτάσεως και μεταρρυθμίσεως κτιρίων, ιδρύσεως, επεκτάσεως και μεταρρυθμίσεως εγκαταστάσεων, κτήσεως τοιούτων στοιχείων και εν γένει εκτελέσεως παντός έργου εις εξυπηρέτησιν των σκοπών του Ιδρύματος. ε)Περί εκτελέσεως παντός έργου και εγκρίσεως των σχετικών μελετών, δι’ ο απαιτείται συνολική δαπάνη ανωτέρα των τριακοσίων χιλιάδων δραχμών. Το ποσόν τούτο δύναται να αυξομειούται κατ’ ανώτατον όμως όριον μέχρι των πεντακοσίων χιλιάδων δραχμών δι’ αποφάσεως του ιδίου Γενικού Συμβουλίου, εγκρινομένου δι’ αποφάσεως του Υπουργού Κοινωνικής Προνοίας, ήτις δημοσιεύεται εις την Εφημερίδα της Κυβερνήσεως. ς)Περί αναγνωρίσεως αξιουμένων υπό τρίτων δικαίων και απαιτήσεων και περί ομολογίας αυτών, εξωδίκου ή δικαστικής, περί επιδιώξεως ικανοποιήσεως δικαίων και απαιτήσεων του ΠΙΚΠΑ κατά τρίτων και προς τούτο διεξαγωγής δικών, εγέρσεως αγωγών και κατά πάντα άλλον νόμιμον τρόπον επιδιώξεώς των προς ικανοποίησιν και υπεράσπισιν των σχετικών συμφερόντων του, περί ασκήσεως ή μη ενδίκων μέσων ή παραιτήσεως από τούτων, περί καταργήσεως δικών, αποδοχής δικαστικών αποφάσεων, περί συμβιβασμού, επί πάσης φύσεως διαφορών του ΠΙΚΠΑ προς τρίτους, εξωδίκων ή επιδίκων και περί αποδοχής, δόσεως τροποποιουμένων ή αντεπαγωγής όρκων, επακτών ή δικαστικών και περί επαγωγής τοιούτων εν δίκαις, εφ’ όσον τ’ αντικείμενον των περί ων ανωτέρω αξιουμένων απαιτήσεων και δικών αποτιμάται εις αξίαν ανωτέραν των εκατόν χιλιάδων, δικαιουμένου αυτού ομοίως ως αμέσως ανωτέρω και κατά την αμέσως ανωτέρω διαδικασίαν, να μειοί ή να αυξάνη μέχρι του διπλασίου το ποσόν τούτο. ζ)Περί εγκρίσεως των αποφάσεων της Διοικούσης Επιτροπής των εχουσών αντικείμενον διορισμόν, προαγωγήν, ή απόλυσιν υπαλλήλων του Ιδρύματος από του βαθμού του Τμηματάρχου και άνω. η)Περί εγκρίσεως των οργανισμών των Ειδικών Υπηρεσιών, Τμημάτων και Περιφερειακών Παραρτημάτων. θ)Περί εγκρίσεως πάσης φύσεως κανονισμών λειτουργίας της Διοικούσης Επιτροπής, των Κεντρικών Υπηρεσιών, των Τμημάτων, Ειδικών Υπηρεσιών και Παραρτημάτων και ι)Περί αποδοχής ή προσβολής, κατά πάντα νόμιμον τρόπον, διοικητικών πράξεων και αποφάσεων. 2.Άπασαι αι αποφάσεις του Γενικού Συμβουλίου υποβάλλονται εις το Υπουργείον Κοινωνικής Προνοίας εντός επτά ημερών από της λήψεως αυτών, αι δε αφορώσαι την έγκρισιν και τροποποίησιν οργανισμού ή κανονισμού ή τον διορισμόν υπαλλήλων από του βαθμού του Τμηματάρχου και άνω κυρούνται δια πράξεως του ιδίου άνω Υπουργού.          Σελ. 221 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   754 3.Το Γενικόν Συμβούλιον δεν δύναται να εξουδιοδοτή άλλο όργανον προς άσκησιν των κατ’ αποκλειστικήν αρμοδιότητα ανηκουσών αυτώ εξουσιών, δύναται όμως να εξουσιοδοτή ειδικώς τον Πρόεδρον αυτού, μέλος του, την Διοικούσαν Επιτροπήν, το Διοικητικόν Συμβούλιον Παραρτήματος ή τον Πρόεδρον αυτού, την Εφορείαν Ειδικής Υπηρεσίας, προς οιανδήποτε πράξιν εκτελέσεως αποφάσεών του και ν’ ανακαλή ή περιορίζη τοιαύτας εξουσιοδοτήσεις. Μέλη του Γενικού Συμβουλίου δύνανται να ζητήσουν ν’ απαλλαγούν εξουσιοδοτήσεως προς εκτέλεσιν αποφάσεώς του, εις την λήψιν της οποίας εμειοψήφισαν ή προς ην, μη συμμετασχόντα εις την καθ’ ην αύτη συνεδρίαν διαφωνούν (άρθρ. 7 Α.Ν. 1950/1939 τροποποιηθέν και συμπληρωθέν κατ’ άρθρ. 2 Νόμ. 3692/57. 4.Το Γενικόν Συμβούλιον δικαιούται δι’ ειδικής αποφάσεώς του προσηκόντως ητιολογημένης, ν’ ακυροί ή αναστέλλη την εκτέλεσιν πάσης πράξεως ή αποφάσεως άλλου διοικητικού οργάνου του ΠΙΚΠΑ, δια παράβασιν Νόμου ή λόγω υπερβάσεώς της κατά τας κειμένας σχετικάς διατάξεις αρμοδιότητός των ή και της δεδομένης αυτοίς υπ’ αυτού εξουσιοδοτήσεως. Τα όργανα των οποίων απόφασις ακυρούται ή αναστέλλεται η εκτέλεσις ως άνω και τα μέλη των, επί συλλογικών, υποχρεούνται να συμμορφώνται προς την ακυρωτικήν ή ανασταλτικήν απόφασιν (άρθρ. 7 Α.Ν. 1950/1939 τροποποιηθέν και συμπληρωθέν κατ’ άρθρ. 2 Νόμ. 3692/57). Αρμοδιότητες Διοικούσης Επιτροπής Άρθρ.13.-1.Η Διοικούσα Επιτροπή είναι αρμοδία ν’ αποφασίζη: α)Περί προπαρασκευής μετ’ εξέτασιν και μελέτην, παντός θέματος εισακτέου εις το Γενικόν Συμβούλιον, προερχομένη και εις σχετικήν εισήγησιν επ’ αυτού. β)Περί συντάξεως και υποβολής μετ’ εισηγήσεως εις το Γενικόν Συμβούλιον του ετησίου προϋπολογισμού ισολογισμού και απολογισμού του ΠΙΚΠΑ προς έγκρισιν. γ)Περί της εγκρίσεως πάσης δαπάνης εντός του εγκεκριμένου προϋπολογισμού, την εκτέλεσιν του οποίου η Διοικούσα Επιτροπή παρακολουθεί. δ)Περί πάντων των υπό στοιχ. ε΄ και ς΄ εν παρ. 1 του άρθρ. 12 θεμάτων, εφόσον κατά τα εκεί οριζόμενα, λόγω ποσού δαπάνης ή αξίας δεν ανήκουσιν αυτά εις την αρμοδιότητα του Γενικού Συμβουλίου. ε)Περί εγκρίσεως πάσης δαπάνης, ανεξαρτήτως ποσού, αναφερομένης εις εκτέλεσιν έργου ή πράξεως αποφασισθέντων ήδη υπό του Γενικού Συμβουλίου και περί παντός επί μέρους έργου κατ’ αρχήν αποφασισθέντος υπ’ εκείνου.  Σελ. 222 ς)Περί εγκρίσεως των πρακτικών παντός διαγωνισμού ενεργηθέντος, είτε προς εκτέλεσιν έργου, είτε γενησομένης προμηθείας και περί κατακυρώσεως του αποτελέσματος αυτών, ανεξαρτήτως ποσού δαπάνης ή αξίας τούτων. ζ)Περί εγκρίσεως τεχνικών και οικονομικών μελετών ανεγειρομένων ή μεταρρυθμιζομένων κτιρίων και εγκαταστάσεων, εφόσον η συνολική δαπάνη του δεν υπερβαίνει τα υπό στοιχ. ε΄ εν παρ. 1 του άρθρ. 12 οριζόμενα ποσά. η)Περί των καταρτιστέων κανονισμών λειτουργίας των ειδικών Υπηρεσιών, Τμημάτων και Παραρτημάτων, υποκειμένων εις την έγκρισιν του Γενικού Συμβουλίου, προερχομένη εις εισήγησιν επί τούτων προς αυτό. θ)Περί του διορισμού και της απολύσεως του προσωπικού του ΠΙΚΠΑ των εν αυτών Ειδικών Υπηρεσιών, Τμημάτων και Παραρτημάτων, πλην του ημερομισθίου, βοηθητικού και εργατικού, των σχετικών αποφάσεών της των αφορωσών υπαλλήλους από του βαθμού του Τμηματάρχου και άνω, υποβαλλομένων προς έγκρισιν εις το Γενικόν Συμβούλιον, κατά τας διατάξεις του άρθρ. 12. ι)Περί παντός θέματος παραπεμπομένου αυτή προς τούτο υπό του Γενικού Συμβουλίου. 2.Επιτρέπεται όπως η Διοικούσα Επιτροπή αποφασίζη ητιολογημένως την εκτέλεσιν έργων, περί ων προβλέπει το 31 άρθρον του παρόντος ή την ενέργειαν προμηθείας ειδών και πάσης φύσεως δαπανών και τον καθορισμόν των παραστατικών στοιχείων των οικείων ενταλμάτων πληρωμής κατά παρέκκλισιν των ισχυουσών διατάξεων περί Δημοσίου Λογιστικού, εκτελέσεως Δημοσίων έργων, μισθώσεων Δημοσίων καταστημάτων και των διατάξεων του Νόμ. 851/1937 «περί συστάσεως Τεχνικής Υπηρεσίας Κοινωνικής Προνοίας και Αντιλήψεως». Αι κατά παρέκκλισιν των λογιστικών διατάξεων ειδικαί αύται αποφάσεις καθίστανται εκτελεσταί μετά την έγκρισιν αυτών υπό του Υπουργού Κοινωνικής Προνοίας, δημοσιευομένης εις την Εφημερίδα της Κυβερνήσεως. 3.Η Διοικούσα Επιτροπή κατατοπίζεται κατά πάσαν συνεδρίασίν της δι’ ανακοινώσεων του Προέδρου, επί παντός σοβαρού ζητήματος αναφερομένου εις την διοιίκησιν του ΠΙΚΠΑ και δικαιούται να ζητή σχετικώς πάσαν πληροφορίαν παρ’ αυτού και ν’ αποφασίζη ενδεχομένως περί εισαγωγής του προς συζήτησιν ή και απόφασιν εις το Γενικόν Συμβούλιον (άρθρ. 8 Α.Ν. 1950/1939 τροποποιηθέν και συμπληρωθέν κατ’ άρθρ. 2 Νόμ. 3692/1957).  35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   755 Αρμοδιότητες Προέδρου Άρθρ.14.-1.Ο Πρόεδρος διευθύνει τας συνεδριάσεις του Γενικού Συμβουλίου και της Διοικούσης Επιτροπής και εκπροσωπεί το Ίδρυμα κατά πάσας τας σχέσεις ενώπιον πάσης δικαστικής, διοικητικής ή άλλης τινός αρχής και παντός τρίτου. 2.Ο Πρόεδρος αναπληρούται εις πάσας αυτού τας αρμοδιότητας υπό του πρώτου αντιπροέδρου και τούτου κωλυομένου υπό του δευτέρου και τούτου κωλυομένου υπό του αρχαιοτέρου εν τη κρατική ιεραρχία μέλους της Διοικούσης Επιτροπής. 3.Εν περιπτώσει θεομηνίας, μη καθισταμένης εφικτής της αμέσου συγκλήσεως της Διοικούσης Επιτροπής, ο Πρόεδρος υποκαθιστά ταύτην εις την δικαιοδοσίαν της υποχρεούμενος όπως εντός 48 ωρών συγκαλέση ταύτην και θέση υπ’ όψιν της τας ληφθείσας παρ’ αυτού αποφάσεις και μέτρα. Αι ειδικαί αύται αποφάσεις του Προέδρου μη υποκείμεναι εις την έγκρισιν του Υπουργού Κοινωνικής Προνοίας, υποβάλλονται εις αυτόν εντός 8 ημερών από της λήψεώς των και δημοσιεύονται εις την Εφημερίδα της Κυβερνήσεως (άρθρ. 9 Α.Ν. 1950/1939). Αρμοδιότητες Διοικ. Συμβουλίων Παραρτημάτων Άρθρ.15.-1.Τα Διοικητικά Συμβούλια των Παραρτημάτων του ΠΙΚΠΑ ασκούσι την αρμοδιότητα αυτών συμφώνως ταις διατάξεσι του παρόντος, των εσωτερικών κανονισμών και των αποφάσεων του Γενικού Συμβουλίου και της Διοικούσης Επιτροπής. 2.Εις τα Διοικητικά Συμβούλια των Παραρτημάτων δύναται, δι’ αποφάσεων της Διοικούσης Επιτροπής, ν’ ανατίθηται η εκτέλεσις, εν όλω ή εν μέρει, του ειδικού αυτών προϋπολογισμού, αποτελούντος τμήμα του γενικού προϋπολογισμού του ΠΙΚΠΑ, ως και η άσκησις της δικαιοδοσίας αυτής εις ό,τι αφορά την έγκρισιν και την ενέργειαν των αφορωσών την λειτουργίαν αυτών δαπανών. 3.Τα Διοικητικά Συμβούλια των Παραρτημάτων, ασκούσι τας αρμοδιότητας αυτών και εν γένει διοίκησιν, κατά τας άνω διατάξεις, αποκλειστικώς εντός της τοπικής περιοχής των Παραρτημάτων (άρθρ. 18 Α.Ν. 1950/39 συμπληρωθέν κατ’ άρθρ. 2 Νόμ. 3692/1957). ΚΕΦΑΛΑΙΟΝ Γ΄ Οργάνωσις και Λειτουργία των εν γένει Υπηρεσιών του ΠΙΚΠΑ Συγκρότησις-διάρθρωσις Υπηρεσιών ΠΙΚΠΑ Άρθρ.16.-1.Η συγκρότησις και διάρθρωσις των εν άνω άρθρ. 5ω του παρόντος κεντρικών και περιφερειακών υπηρεσιών του ΠΙΚΠΑ, αι αρμοδιότητες εκάστης τούτων, αι προς στελέχωσιν αυτών δι’ υπαλληλικού προσωπικού τακτικαί θέσεις και έκτακτοι τυχόν τοιαύται, ως και τα δι’ εκάστην θέσιν απαιτούμενα γενικά ως και ειδικά, τυπικά και ουσιαστικά προσόντα προσωπικού θα καθορίζωνται δια του «Υπηρεσιακού Οργανισμού του ΠΙΚΠΑ». 2.Αι λεπτομέρειαι αι αφορώσαι εις την διοίκησιν, οικονομικήν διαχείρισιν και την εν γένει λειτουργίαν του Ιδρύματος θα καθορίζωνται δια του «Ειδικού Κανονισμού Διοικήσεως και Διαχειρίσεως του ΠΙΚΠΑ». 3.Οι υπό των δύο προηγουμένων παραγράφων προβλεπόμενοι «Ειδικός Κανονισμός διοικήσεως και διαχειρίσεως του ΠΙΚΠΑ» και «Υπηρεσιακός Οργανισμός» καταρτίζονται υπό του Γενικού Συμβουλίου του Ιδρύματος και κυρούνται δια Β.Δ/των εκδιδομένων προτάσει των Υπουργών Κοινωνικής Προνοίας και Οικονομικών, δυνάμενοι να τροποποιώνται και συμπληρώνται εφεξής κατά την αυτήν διαδικασίαν (παρ. 2, 3 και 4 άρθρ. 4 Νόμ. 3692/ 1957). Συγκρότησις Κεντρικής Υπηρεσίας ΠΙΚΠΑ Άρθρ.17.-1.Η Κεντρική Υπηρεσία του ΠΙΚΠΑ συγκροτείται βασικώς ως ακολούθως: α)Γενική Διεύθυνσις. β)Διεύθυνσις Α΄ Ιατροκοινωνικής Προστασίας Μητρότητος και Παιδικών Ηλικιών. γ)Διεύθυνσις Β΄ Παιδικής Προνοίας. δ)Διεύθυνσις Γ΄ Οικονομικών Υπηρεσιών. ε)Υπηρεσία Διοικητικού. ς)Τεχνική Υπηρεσία. ζ)Υπηρεσία Επιθεωρήσεως. η)Γραφείον σχέσεων μετά του εξωτερικού. θ)Γραφείον δικαστικού και κτηματολογίου και ι)Γραφείον διαφωτίσεως, τόπου και στατιστικής. 2.Η περαιατέρω διάρθρωσις της κατά τας διατάξεις της προηγουμένης παραγράφου βασικώς συγκροτουμένης Κεντρικής Υπηρεσίας, του ΠΙΚΠΑ, θα καθορίζεται δια του περί ου εν τη 1η παραγράφω του προηγουμένου άρθρου «Υπηρεσιακού Οργανισμού» (παρ. 1 και 2 άρθρ. 4 Νόμ. 3692/1957). Γενικός Διευθυντής ΠΙΚΠΑ Από τη δημοσίευση της Φ.105/Γ2γ/2077/20 Ιουλ.-4 Αυγ. 1982 (ΦΕΚ Β΄ 556) απ. Υπ. Προεδρίας Κυβερνήσεως και Υγείας και Πρόνοιας καταργήθηκε η οργανωτική βαθμίδα της Γενικής Δ/νσεως και ο βαθμός του Γεν. Δ/ντού και η θέση μετατράπηκε σε θέση ειδικού Γραμματέα της κατηγορίας Β΄ των Ειδικών Θέσεων. Με την 491/4-14 Φεβρ. 1991 (ΦΕΚ Β΄ 71) απόφ. Υπ. Προεδρίας της Κυβέρνησης και Υγείας, Πρόνοιας και Κοιν. Ασφαλίσεων καθορίστηκαν τα προσόντα για την πλήρωση της θέσης του Ειδικού Γραμματέα ως εξής: «Προσόντα διορισμού, για την πλήρωση της θέσεως του Ειδικού Γραμματέα του Πατριωτικού Ιδρύματος Κοινωνικής Πρόνοιας και Αντιλήψεως, είναι πτυχίο ανωτάτης σχολής της ημεδαπής ή ισότιμο της αλλοδαπής και υπερεικοσιπενταετής τουλάχιστον διοικητική εμπειρία στο δημόσιο». (Αντί για τη σελ. 223(α) Σελ. 223(β) Τεύχος 1094-Σελ. 49 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   756 Άρθρ.18.-1.Ο Γενικός Διευθυντής του Πατριωτικού Ιδρύματος διορίζεται δια πράξεως του Γενικού Συμβουλίου, εγκρινομένης δι’ αποφάσεως του Υπουργού Κοινωνικής Προνοίας και δημοσιευομένης εις την Εφημερίδα της Κυβερνήσεως. Η Γενική Διεύθυνσις του Ιδρύματος δύναται ν’ ανατίθεται και εις ανώτερον υπάλληλον του Υπουργείου Κοινωνικής Προνοίας αποσπώμενον παρ’ αυτώ δι’ αποφάσεως του Υπουργού (άρθρ.1 Ν.Δ. 40-41 «περί τροποποιήσεως, διατάξεών τινων περί του Πατριωτικού Ιδρύματος Κοινωνικής Προνοίας και Αντιλήψεως» κυρωθέν δια της υπ’ αριθ. 29/18-1-46 αποφάσεως του Υπουργικού Συμβουλίου). Αρμοδιότητες Γενικού Διευθυντού Άρθρ.19.-1.Η Γενική Διεύθυνσις του Ιδρύματος είναι το εκτελεστικόν όργανον των αποφάσεων του Γενικού Συμβουλίου και της Διοικούσης Επιτροπής. 2.Ο Γενικός Διευθυντής προΐσταται πασών των υπηρεσιών του Ιδρύματος. Τοποθετεί το προσωπικόν εις τας διαφόρους υπηρεσίας πλην των Διευθυντών και Τμηματαρχών, ων η τοποθέτησις αποφασίζεται παρά της Διοικούσης Επιτροπής (άρθρ. 13 Α.Ν. 1950/1939). Συστάσεις Ειδικών Υπηρεσιών, Τμημάτων και Εφορειών Άρθρ.20.-1.Προς πλήρωσιν των σκοπών αυτού, το ΠΙΚΠΑ δύναται να συνιστά μετ’ απόφασιν του Γενικού Συμβουλίου Τμήματα και Ειδικάς Υπηρεσίας, εξαρτωμένας εκ της Κεντρικής Υπηρεσίας ή των Περιφερειακών Παραρτημάτων. 2.Ο κύκλος της δράσεως των Ειδικών Υπηρεσιών και Τμημάτων, ο τρόπος διοικήσεως και διαχειρίσεως και η εν γένει λειτουργία εκάστου τούτων καθορίζονται δι’ εσωτερικών κανονισμών συντασσομένων υπό του Γενικού Συμβουλίου του Ιδρύματος. 3.Παρ’ εκάστη των υπηρεσιών τούτων, συνιστάται εφορεία εκ πέντε τουλάχιστον μελών, διοριζομένων παρά του Γενικού Συμβουλίου του Ιδρύματος, εις ην ανατίθεται η εποπτεία της λειτουργίας ταύτης. 4.Εκάστη Ειδική Υπηρεσία έχει ίδιον προϋπολογισμόν, αποτελούντα τμήμα του γενικού προϋπολογισμού του Ιδρύματος. 5.Η διοικούσα Επιτροπή δύναται να μεταβιβάση εις τας Εφορείας των Ειδικών τούτων Υπηρεσιών την άσκησιν της δικαιοδοσίας αυτής εις ό,τι αφορά την έγκρισιν και ενέργειαν των αφορωσών την λειτουργίαν αυτών δαπανών, την πρόσληψιν και απόλυσιν του υπ’ αυταίς προσωπικού και την άσκησιν της πειθαρχικής εξουσίας. Αι αποφάσεις αύται της Εφορείας υπόκεινται εις τους ειδικούς περιορισμούς του άρθρ. 13 περί αρμοδιότητος της διοικούσης Επιτροπής (άρθρ. 16 Α.Ν. 1950/1939).  Σελ. 224(β) Τεύχος 1094-Σελ. 50 35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   757 ΚΕΦΑΛΑΙΟΝ Δ΄. Ειδική Υπηρεσία Προστασίας Μητρότητος και Βρέφους εις την Ύπαιθρον Συγκρότησις Ειδικής Υπηρεσίας Προστασίας Μητρότητος και Βρέφους εις την ύπαιθρον Άρθρ.21.-1.Παρά τη Διευθύνσει Α΄ Ιατροκοινωνικής Προστασίας Μητρότητος και Παιδικών Ηλικιών του ΠΙΚΠΑ, συγκροτείται Υπηρεσία Προστασίας Μητρότητος και Βρέφους εις την Ύπαιθρον Χώραν. 2.Σκοπός της κατά τα άνω συγκροτουμένης υπηρεσίας είναι η προστασία της μητρότητος και του βρέφους εις  πόλεις, κωμοπόλεις και χωρία των επαρχιών της χώρας, συντελουμένη αφ’ ενός μεν δια συνεργασίας και συντονισμού της ήδη παρεχομένης ιατροκοινωνικής περιθάλψεως υπό των λειτουργουσών εν τη Επαρχία Κρατικών, Πατριωτικού Ιδρύματος, Δημοτικών Οργανισμών, Δημοσίου ή ιδιωτικού Δικαίου, Υγειονομικών και Κοινωνικών Υπηρεσιών, αφ’ ετέρου δε δια της συστάσεως κινητών μονάδων σκοπουσών εις την επί τόπου παροχήν ιατροκοινωνικής περιθάλψεως και παρακολουθήσεως της επιτόκου μητρός και του βρέφους (άρθρ. 1 Ν.Δ. 2690/1953). Διοίκησις Υπηρεσίας Μητρότητος και Βρέφους εις την Ύπαιθρον Άρθρ.22.-Η παρά τω Πατριωτικώ Ιδρύματι Κοινωνικής Προνοίας και Αντιλήψεως υπηρεσία Προστασίας Μητρότητος και Βρέφους εις την Ύπαιθρον Χώραν διοικείται υπό επταμελούς Εφορείας, αποτελουμένης: α)Εκ του Προέδρου αυτής, εκλεγομένου παρά του Γενικού Συμβουλίου του ΠΙΚΠΑ μεταξύ των μελών αυτού. β)Εκ του Καθηγητού της Μαιευτικής του Πανεπιστημίου Αθηνών. γ)Εκ του Καθηγητού της Παιδιατρικής του αυτού Πανεπιστημίου. δ)Εκ του εκπροσώπου της Γενικής Διευθύνσεως Υγιεινής του Υπουργείου Κοινωνικής Προνοίας παρά τω Γενικώ Συμβουλίω του ΠΙΚΠΑ. ε)Εκ του εκπροσώπου της Γενικής Διευθύνσεως Προνοίας του αυτού Υπουργείου παρά τω Γενικώ Συμβουλίω του ΠΙΚΠΑ. ς)Εξ ενός εκπροσώπου του Ελληνικού Ερυθρού Σταυρού και ζ)Εξ ενός των ιδιωτών μελών του Γενικού Συμβουλίου του ΠΙΚΠΑ οριζομένου υπ’ αυτού. Ο εκπρόσωπος του Ελληνικού Ερυθρού Σταυρού προτείνεται μετά του αναπληρωτού του υπό του Συμβουλίου αυτού. Η θητεία των υπό στοιχ. ς΄ και ζ΄ μελών της Εφορείας είναι τριετής δυναμένη ν’ ανανεωθή (άρθρ. 3 Ν.Δ. 2690/1953).                                                         (Μετά τη σελ. 224(β) Σελ. 224,01 Τεύχος 1094-Σελ. 51 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   758 35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   759 Σύνθεσις Προσωπικού Υπηρεσίας Μητρότητος και Βρέφους εις την Ύπαιθρον. Άρθρ.23.-(Καταργήθηκε από την παρ. 5 άρθρ. 1 Νόμ. 951/1979, ΦΕΚ Α΄ 175, κατωτ. αριθ. 18). Επιστημονικόν Προσωπικόν επί θητεία Υπηρεσίας Μητρότητος-Βρέφους Άρθρ.24.-1.Εφ’ όσον κατά την πλήρωσιν του υπό της παρ. 4 του άρθρ. 23 του παρόντος προβλεπομένου προσωπικού των μονίμων σταθμών, ήθελεν διαπιστωθή αδυναμία εξευρέσεως επί τόπου ειδικού παιδιάτρου και μαιευτήρος, επιτρέπεται, μετά ητιολογημένην πρότασιν του Συμβουλίου του οικείου Παραρτήματος του ΠΙΚΠΑ όπως αι θέσεις αύται πληρούνται δι’ ειδικών ιατρών εξ άλλης περιοχής, προσλαμβανομένων επί μονοετεί θητεία, δυναμένη ν’ ανανεωθή και επί μηνιαίω μισθώ δραχ. 3.000. Οι ούτω διοριζόμενοι ιατροί υποχρεούνται να εγκατασταθώσιν εις την έδραν του παρ’ ω διορίζονται σταθμού ένθα δεν επιτρέπεται να ασκώσι παραλλήλως το ιατρικόν επάγγελμα. 2.Ομοίως εν περιπτώσει αδυναμίας εξευρέσεως επί τόπου επισκεπτρίας αδελφής και μαίας, αι θέσεις αύται του κατά την προηγουμένην παράγραφον προσωπικού, πληρούνται, κατά την αυτήν ως άνω διαδικασίαν, δια προσώπων ετέρας περιοχής επί μηνιαίω μισθώ δραχ. 1.200. 3.Εις το ιατρικόν προσωπικόν των μονίμων σταθμών δύναται δι’ αποφάσεως της Εφορείας της υπηρεσίας Μητρότητος και Βρέφους ν’ ανατίθεται η εκτέλεσις και υπηρεσίας εν Νοσοκομείω εξυπηρετούσης το υπό του παρόντος προβλεπόμενον πρόγραμμα (άρθρ. 5 Ν.Δ. 2690/1953). Επιδόματα προσωπικού Υπηρεσίας Μητρότητος-Βρέφους εις την ΄Υπαιθρον ΄Αρθρ.25.-1.Εις τους υπηρετούντας εις τα Παραρτήματα του ΠΙΚΠΑ μαιευτήρας και παιδιάτρους τους μισθοδοτουμένους κατά τους κανονισμούς των Παραρτημάτων τούτων, δύναται κατόπιν αποφάσεως της Εφορείας της Υπηρεσίας Προστασίας Μητρότητος και Βρέφους Υπαίθρου Χώρας, υποκειμένης εις την έγκρισιν του Υπουργού Κοινωνικής Προνοίας, να παρέχηται επίδομα μέχρι δραχ. 500 μηνιαίως δια την βάσει του παρόντος πρόσθετον υπηρεσίαν των. 2.Ωσαύτως δύναται, κατά την ως άνω διαδικασίαν, να παρέχηται μηνιαίον επίδομα μέχρι δραχ. 800 εις τους ιατρούς των Νοσοκομείων των εξυπηρετούντων το υπό του παρόντος προβλεπόμενον πρόγραμμα. 3.Δύναται ομοίως να παρέχηται, κατά τον αυτόν τρόπον, μηνιαίον επίδομα μέχρι δραχ. 400 εις ανά μίαν Μαίαν και αδελφήν νοσοκόμον, αι οποίαι υπηρετούσιν εις το Μαιευτικόν και Παιδιατρικόν Τμήμα των Νοσοκομείων της προηγουμένης παραγράφου. 4.Προς εξυπηρέτησιν των αναγκών της υπηρεσίας Προστασίας Μητρότητος και Βρέφους, όσον αφορά τας μικροβιολογικάς και βιοχημικάς εξετάσεις, δύναται κατά την αυτήν διαδικασίαν να παρέχηται μηνιαίον επίδομα μέχρι δραχ. 800 εις τον εργαστηριακόν ιατρόν εκάστου των ανωτέρω Νοσοκομείων (άρθρ. 6 Ν.Δ. 2690/1953). Συνεργασία μετά Ιατροκοινωνικών Ιδρυμάτων ΄Αρθρ.26.-Δια την λυσιτιλεστέραν εκπλήρωσιν του επιδιωκομένου σκοπού της δύναται η υπηρεσία Μητρότητος και Βρέφους εις την ΄Υπαιθρον Χώραν, να συμβάλληται μετά των πάσης φύσεως ιατροκοινωνικών ιδρυμάτων, επί τω σκοπώ βελτιώσεως και αναδιοργανώσεως των εν ταις περιφερείαις εφαρμογής του παρόντος προγράμματος υφισταμένων μαιευτικών και παιδιατρικών εγκαταστάσεών των και ενισχύσεως αυτών δια του απαραιτήτου προσωπικού, παρέχουσαι εις ταύτα την αναγκαίαν κατά την κρίσην της εφορείας αυτής, οικονομικήν επιχορήγησιν, διαφυλασσομένου υπέρ του ΠΙΚΠΑ του διακαιώματος της ασκήσεως του σχετικού ελέγχου (άρθρ. 7 Ν.Δ. 2690/1953). Απολαυαί προσωπικού Υπηρεσίας Μητρότητος-Βρέφους ΄Αρθρ.27.-Το ύψος των πάσης φύσεως απολαυών των προβλεπομένων δια των αμέσως ανωτέρω διατάξεων του παρόντος δύναται να αυξομειούται, κατόπιν προτάσεως του Γενικού Συμβουλίου του «ΠΙΚΠΑ» δια κοινής απόφάσεως των Υπουργών Κοινωνικής Προνοίας και Οικονομικών (άρθρ. 8 Ν.Δ. 2690/1953). Περιφέρειαι πρώτης εφαρμογής προγράμματος Υπηρεσίας Μητρότητος-Βρέφους ΄Αρθρ.28.-1.Περιφέρεια δια την πρώτην εφαρμογήν του προγράμματος Υπηρεσίας Προστασίας Μητρότητος και Βρέφους εις την ΄Υπαιθρον Χώραν, ορίζεται η περιοχή της Θεσσαλίας, ήτοι οι Νομοί Λαρίσης, Μαγνησίας, Τρικάλων και Καρδίτσης. 2.Εν τη ανωτέρω περιφερεία, δύνανται να συσταθώσι μέχρις εννέα κινηταί μονάδες, καθ’ α λεπτομερέστερον θέλουσι ορισθή δι’ αποφάσεως του Υπουργού Κοινωνικής Προνοίας, μετά γνώμην του Γενικού Συμβουλίου του «ΠΙΚΠΑ» εκδιδομένης, ιδρύονται δε, δυνάμει του παρόντος, μόνιμοι σταθμοί Προστασίας Μητρότητος και Βρέφους εις τας πόλεις Ελασσόνος, Φαρσάλων, Αλμυρού και Σκοπέλου (άρθρ. 9 Ν.Δ. 2690/1953). Εφαρμογή υπαλληλικού Κώδικος επί των υπαλλήλων Υπηρεσίας Μητρότητος-Βρέφους Υπαίθρου ΄Αρθρ.29.-1.Τα του διορισμού, απολύσεως, ασκήσεως πειθαρχικής εξουσίας κλπ. του υπό του παρόντος προβλεπομένου προσωπικού Υπηρεσίας Προστασίας Μητρότητος και Βρέφους εις την ΄Υπαιθρον χώραν, ρυθμίζονται κατά τας διατάξεις του Υπαλληλικού Κώδικος και των Νόμων οίτινες διέπουν το «ΠΙΚΠΑ».       (Αντί για τη σελ. 225) Σελ. 225(α) Τεύχος 714-Σελ. 51 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   760 2.Δι’ εσωτερικού κανονισμού, συντασσομένου υπό της Εφορείας της υπηρεσίας Προστασίας Μητρότητος και Βρέφους Υπαίθρου Χώρας και εγκρινομένου υπό του Γενικού Συμβουλίου του ΠΙΚΠΑ, κανονισθήσονται λεπτομερώς τα των καθηκόντων του προσωπικού, ο τρόπος λειτουργίας των μονάδων, ως και πάσα άλλη λεπτομέρεια αφορώσα την εν γένει λειτουργίαν της υπηρεσίας ταύτης (άρθρ. 10 Ν.Δ. 2690/1953).                                                  Σελ. 226(α) 35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   761 Μετεκπαίδευσις Επιστημονικού Προσωπικού ΄Αρθρ.30.-1.Επιτρέπεται η δαπάναις του ΠΙΚΠΑ μετεκπαίδευσις επί εξάμηνον εις τα μαιευτικά και παιδιατρικά ιατρών γενικής ιατρικής. Ο αριθμός των μετεκπαιδευομένων μη δυνάμενος να ορισθή ανώτερος των δώδεκα, η μεταξύ πλειόνων του αριθμού τούτου αιτήσεων προτίμησις, ο τρόπος και ο χρόνος της εκπαιδεύσεως, η διδακτέα ύλη, τα των διδασκόντων ως και πάσα ετέρα λεπτομέρεια θέλουσι καθορισθή δι’ αποφάσεων του Υπουργού Κοινωνικής Προνοίας εκδιδομένων τη προτάσει του Γενικού Συμβουλίου του ΠΙΚΠΑ, στηριζομένη εις γνώμην της κατά το άρθρ. 22 του παρόντος Εφορείας, και δημοσιευομένων εις την Εφημερίδα της Κυβερνήσεως. Δι’ ομοίας αποφάσεως δύναται να ορίζηται η καταβολή εις τους μετεκπαιδευομένους ιατρούς, διαρκούσης της μετεκπαιδεύσεώς των, αποζημιώσεως ουχί ανωτέρας των δραχ. 1.200 μηνιαίως. 2.Οι κατά την προηγουμένην παράγραφον ιατροί, μετά την εκπαίδευσίν των, προσλαμβάνονται κατά προτίμησιν και άνευ τηρήσεως των διατάξεων των Νόμ. 1836/50 και 972/37 εις τας υπό της παρ. 2 του άρθρ. 23 του παρόντος οριζομένας θέσεις κινητών μονάδων ιατροκοινωνικής περιθάλψεως, υποχρεούμενοι όπως υπηρετήσωσι επί χρονικόν διάστημα ενός έτους. Οι εκ των ιατρών τούτων μη προσληφθέντες ελλείψει τοιούτων θέσεων προσλαμβάνονται κατά προτίμησιν και εφ’ όσον επιθυμούσι τούτο εις τας θέσεις ιατρών των υπό του άρθρ. 16 του Ν.Δ. 2592/1953 «περί οργανώσεως της ιατρικής αντιλήψεως» προβλεπομένων Κοινοτικών Υγειονομικών Σταθμών. 3.Ο τυχών μετεκπαιδεύσεως κατά την παρ. 1 του παρόντος άρθρου δι’ ην τω κατεβλήθη συμφώνως προς την παρ. 1 του παρόντος αποζημίωσις εκ μέρους του «ΠΙΚΠΑ» και υπαιτίως διακόπτων ταύτην ή μη αναλαμβάνων την υπεσχημένην υπηρεσίαν διώκεται και τιμωρείται κατά το άρθρ. 458 του Ποινικού Κώδικος και εξαναγκάζεται παρά του Υπουργείου εις την επιστροφήν προς το «ΠΙΚΠΑ» των καταβληθέντων εντόκως από της καταβολής αυτών, εφαρμοζομένων εις την περίπτωσιν ταύτην των διατάξεων περί εισπράξεως δημοσίων εσόδων. Της ανωτέρω ευθύνης απαλλάσσεται εν η περιπτώσει εκουσίως ούτος και εντός τριμήνου από της σχετικής προσκλήσεως του Ιδρύματος αποδώση τα ληφθέντα εις το ΄Ιδρυμα μετά των τόκων (άρθρ. 2 Ν.Δ. 2698/1954). Κύρωσις συμβάσεως Ελληνικής Κυβερνήσεως-Δ.Ο.Π.Π. ΄Αρθρ.31.-Η πρώτη παράγραφος του άρθρ. ΙΧ της από 8 Οκτ. 1974 Συμβάσεως μεταξύ της Ελληνικής Κυβερνήσεως και του Διεθνούς Ταμείου Κατεπειγούσης Περιθάλψεως του Παιδιού, της κυρωθείσης δια του Ν.Δ. 1068/1949 (ΦΕΚ 217/21-9-49) τροποποιείται ως ακολούθως: «Η παρούσα σύμβασις τίθεται εν ισχύϊ από της ημερομηνίας της υπογραφής της, εάν δε απαιτηθή επικύρωσις ταύτης, από της ημερομηνίας της επικυρώσεώς της. Αύτη θα τεθή εν ισχύϊ μέχρι της αποπερατώσεως όλων των προγραμμάτων εργασίας, επί πλέον δε και δι’ έν λογικόν χρονικόν διάστημα απαραίτητον δια την εκκαθάρισιν της όλης εργασίας Δ.Ο.Π.Π. εν Ελλάδι». ΚΕΦΑΛΑΙΟΝ Ε΄ «Περί Κυρώσεως της από 22 Ιουλ. 1959 Συμβάσεως Μεταξύ Δεσποίνης χήρας Εμμ. Μηχαληνού, του Υπουργού Κοινωνικής Προνοίας και του Πατριωτικού Ιδρύματος Κ.Π.Α.». ΄Αρθρ.32.-Κυρούται και αι διατάξεις αυτής έχουσι πλήρη ισχύν Νόμου, η από 22 Ιουλ. 1959 μεταξύ της Δεσποίνης χήρας Εμμανουήλ Μιχαληνού, του Υπουργού Κοινωνικής Προνοίας και της Προέδρου του Πατριωτικού Ιδρύματος Κοινωνικής Προνοίας και Αντιλήψεως σύμβασις δωρεάς κοινωφελούς σκοπού η συναφθείσα ενώπιον του Συμβολαιογράφου Πειραιώς Βασιλείου Πρωτοπαπά, η αφορώσα εις την δια δωρεάς της Δεσποίνης Μιχαληνού σύστασιν και λειτουργίαν παρά τω ΠΙΚΠΑ Τμήματος ειδικής υπηρεσίας Προστασίας πνευματικώς καθυστερημένων και ανωμάλων παιδιών και της οποίας το κείμενον έπεται: Αριθ. 29773 Σύμβασις δωρεάς υπέρ Κοινωφελούς σκοπού Δραχ. 1.960.000 (1.200.000+840.000) Εν Πειραιεί και εν τη επί της Ακτής Ναυάρχου Κουντουριώτου αριθ. 3β κατοικία της κ. Δεσποίνης χήρας Εμμ. Μιχαληνού, (ιδιοκτησίας αυτής) ένθα κληθείς προς σύνταξιν του παρόντος προσήλθον σήμερον την 22 Ιουλ. του 1959 έτους, ημέραν Τετάρτην ενώπιον εμού του Συμβολαιογράφου Πειραιώς Βασιλείου Ιωάννου Πρωτοπαπά εδρεύοντος εν Πειραιεί παρουσία και των γνωστών μοι και μη εξαιρουμένων ενηλίκων πολιτών Ελλήνων μαρτύρων κυρίων Ιωάννου Βαλερίου Στάη δικηγόρου κατοίκου Πειραιώς και Σίμου Νικολάου Δουβίτσα οδηγού αυτοκινήτου κατοίκου Αθηνών ενεφανίσθησαν οι γνωστοί μοι και μη εξαιρούμενοι αφ’ ενός η κυρία Δέσποινα χήρα Εμμανουήλ Μιχαληνού, το γένος Κωνσταντίνου Χριστοφίδου, οικοκυρά ανεπάγγελτος κάτοικος Πειραιώς (εν ακτή Κουντουριώτου υπ’ αριθ. 3β) και αφ’ ετέρου εξ ενός μεν ο κύριος Ανδρέας Νικολάου Στράτος Υπουργός επί της Κοινωνικής Προνοίας, κατοικοεδρεύων εν Αθήναις ενεργών εν προκειμένω ως υπό την ιδιότητά  Σελ. 227 Τεύχος 714-Σελ. 52 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   762 του ταύτην εκπροσωπών το Ελληνικόν Κράτος και Δημόσιον, εξ’ ετέρου δε η κυρία Θάλεια σύζυγος Βασιλείου Βοΐλα το γένος Ζαφειρίου Στέλιου, Πρόεδρος του Πατριωτικού Ιδρύματος Κοινωνικής Προνοίας και Αντιλήψεως (ΠΙΚΠΑ) Νομικού Προσώπου Δημοσίου Δικαίου εδρεύοντος εν Αθήναις κάτοικος Αθηνών (εν οδώ Πατριάρχου Ιωακείμ υπ’ αριθ. 20) ως υπό την ιδιότητά της ταύτην, κατά Νόμον και συνεπεία ειδικής εξουσιοδοτήσεως δεδομένης αυτή δι’ αποφάσεως του Γενικού Συμβουλίου του της 28ης Μαρτ. 1959 συναπτομένης τω παρόντι εν αντιγράφω εκπροσωπούσα το άνω νομικόν πρόσωπον, εζήτησαν την σύνταξιν του παρόντος και συναπεδέχθησαν αμοιβαίως τα ακόλουθα: Ι.Η κυρία Δέσποινα Εμμ. Μιχαληνού αποκαλουμένη εφ’ εξής εν τω παρόντι δια της λέξεως «Δωρήτρια» εδήλωσεν προς τους άνω αντισυμβαλλομένους της:1)΄Οτι εις την αποκλειστικήν και απεριόριστον κυριότητά της και την αδιαμφισβήτητον και αδιαφιλονίκητον νομήν της, έχει έν ακίνητον κείμενον εντός του εγκεκριμένου σχεδίου της πόλεως Πειραιώς του ομωνύμου Δήμου, επί της ακτής Κουντουριώτου, εφ’ ης φέρει αριθ. 3β εκτάσεως συνολικής μέτρων τετραγωνικών 809 και 29 μ2 ή και όσης εκτάσεως και αν είναι τυχόν επί πλέον ή επί έλαττον, συνορευόμενον προς Βορράν με οικίαν πρώην Κοζανίδου, ήδη κληρονόμων Α. Κανελλοπούλου, προς μεσημβρίαν με οικίαν πρώην κληρονόμων Ν. Πατσιάδη και ήδη Γεωργίου Κατσαβή, προς ανατολάς με την ακτήν Κουντουριώτου, εφ’ ης φέρει τον αριθ. 3β και προς δυσμάς με οδόν Βολονάκη, μετά της επί του περιγραφέντος οικοπέδου τούτου οικοδομημένης προ πολλών ετών, τετραωρόφου οικοδομής και του παρ’ αυτήν οικοδομημένου διωρόφου οικίσκου (πρώην γκαράζ) και των παραρτημάτων, παρακολουθημάτων και προσαυξημάτων του, περιελθόν αυτή λόγω κληρονομίας του κατά την 26ην Μαΐου 1956 αποβιώσαντος αειμνήστου συζύγου της Εμμανουήλ Μιχαληνού δυνάμει:α)της από 8 Ιαν. 1950 μυστικής αυτού διαθήκης, της εγχειρισθείσης εις εμέ ως Συμβολαιογράφου κατά την υπ’ αριθ. 2205 πράξιν μου και δημοσιευθείσης κατά το υπ’ αριθ. 137 της 28 Μαΐου 1956 πρακτικόν συνεδριάσεως του Πρωτοδικείου Πειραιώς και β)της νομίμως εν τόμ. 517 και υπ’ αύξοντα αριθ. 140 μεταγεγραμμένης εις τα βιβλία μεταγραφών του Δήμου Πειραιώς, υπ’ αριθ. 24644 έτους 1957 πράξεώς μου περί αποδοχής υπ’ αυτής της εις αυτήν υπαχθείσης κληρονομίας του άνω συζύγου της και 2ον)΄Οτι ο μακαρίτης σύζυγός της εις την μνημονευθείσαν διαθήκην του, παρακαλεί αυτήν ως εν αυτή εγκατάστατον μόνην    Σελ. 228  κληρονόμον του, όπως κανονίση τα της κληρονομικής διαδοχής αυτής, ούτως ώστε μετά τον θάνατόν της να εκπληρωθή η επιθυμία του δια την χρησιμοποίησιν της επί της ακτής Ναυάρχου Π. Κουντουριώτου 3β οικίας του (η οποία είναι το ανωτέρω λεπτομερώς περιγραφόμενον ακίνητον) δια τον σκοπόν περί του οποίου πολλάκις της εξήγησε. ΙΙ.΄Ηδη σήμερον η άνω Δωρήτρια και διότι θέλει από τούδε να ικανοποιήση την ως αμέσως ανωτέρω διατυπωθείσαν ευχήν και επιθυμίαν του αειμνήστου συζύγου της, τιμώσα την μνήμην του, αλλά και διότι εν ζωή ήδη εκείνου ενστερνησθείσα και αυτή τους κοινωφελείς σκοπούς του και τας φιλανθρώπους διαθέσεις του θέλει και ζωηρώς επιθυμεί να συμβάλη εις την πραγματοποίησίν των και να τους ιδή πραγματοποιουμένους και εξυπηρετουμένους δι’ όσον δύναται και αυτή να διαθέση προς τούτο, δωρείται δια δωρεάς εν ζωή της, προς το εν Αθήναις εδρεύον νομικόν πρόσωπον δημοσίου δικαίου υπό την επωνυμίαν «Πατριωτικόν ΄Ιδρυμα Κοινωνικής Προνοίας και Αντιλήψεως» αποκαλούμενον εφ’ εξής εν τη παρούση Π.Ι.Κ.Π.Α., ολόκληρον το ανωτέρω περιγραφέν λεπτομερώς ακίνητόν της υπό τον όρον του αναπαλλοτριώτου, επιφυλάσσουσα μόνον την εφ’ όρου ζωής της επικαρπείαν επί μόνου του εν τω ακινήτω τούτω και κατά την μεσημβρινοδυτικήν γωνίαν του διωρόφου οικίσκου (γκαράζ) και αναλαμβάνει απ’ έναντι αυτού και την υποχρέωσιν, λόγω της αυτής ως άνω δωρεάς, να καταβάλη εις αυτό, ότε κατωτέρω ορίζεται δραχμάς μετρητάς 840.000 δια τον κατωτέρω, όμως εν τη παρούση οριζόμενον κοινωφελή σκοπόν, και υπό τους ακολούθους όρους, εφ’ ους θα συντελεσθή οριστικώς και υφ’ ους θα τελή η δωρεά αύτη.  35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   763 ΙΙΙ.Βασικός όρος, υφ’ ον συντελείται η αμέσως ανωτέρω δωρεά, ορίζεται η εντός προθεσμίας έξ μηνών από σήμερον είτε ζώσης της Δωρητρίας είτε μη, ο μη γένοιτο, κύρωσις της παρούσης περί αυτής συμβάσεως, δια Νόμου, δια της δημοσιεύσεως του οποίου και μόνον θα τελειωθή η παρούσα σύμβασις και δυνάμει του οποίου θα εγκριθή η υπό του δωρεοδόχου Π.Ι.Κ.Π.Α. ως νομικού προσώπου δημοσίου δικαίου υπό την εποπτείαν και τον έλεγχον του Κράτους κατά Νόμον τελούντος νόμιμος εκπλήρωσις των υποχρεώσεων, αίτινες αναλαμβάνονται υπ’ αυτού ως εκ των όρων υπό τους οποίους κυρουμένη εν τω όλω περιεχομένω της δια του Νόμου αυτού γίνεται αύτη, του σεβασμού τούτων καταχωρουμένου πάντως και ως το Σύνταγμα ορίζει. Δυνάμει του ιδίου άνω Νόμου η παρούσα σύμβασις και αι εν αυτή προβλεπόμεναι μεταβιβάσεις περιουσιακών στοιχείων της Δωρητρίας προς το ΠΙΚΠΑ θα απαλλαγώσι παντός εν γένει φόρου, τέλους, τελών χαρτοσήμου, δικαιώματος και επιβαρύνσεως υπέρ του Δημοσίου και παντός τρίτου. Δυνάμει του ιδίου Νόμου και της παρούσης κυρουμένης υπ’ αυτού, άμα τη ισχύϊ αυτού, θα μεταβιβασθή η κυριότης και νομή του άνω ακινήτου εις το ΠΙΚΠΑ υπό τον όρον του αναπαλλοτριώτου, μετά του περιορισμού της άνω, εφ’ όρου ζωής της Δωρητρίας επικαρπίας επί του άνω οικίσκου, μετά πάντων των επ’ αυτού δικαιωμάτων και αγωγών της Δωρητρίας, εμπραγμάτων και ενοχικών και των εκ μισθωτικών σχέσεων τοιούτων, εντός δε μηνός από της ισχύος αυτού η Δωρήτρια θα καταβάλη και το άνω ποσόν των Δραχ. 840.000 εις το ΠΙΚΠΑ. Εάν όμως εντός της εξαμήνου άνω προθεσμίας δεν δημοσιευθή ο περί ου ανωτέρω κυρωτικός Νόμος, η παρούσα σύμβασις ακυρούται αυτοδικαίως εξ υπαρχής θεωρουμένη ως μηδέποτε γενομένη. IV.Ορίζεται ως κοινοφελής σκοπός, χάριν του οποίου η δωρήτρια προέρχεται εις την εν τη παρούση άνω δωρεάν, η εν Πειραιεί ίδρυσις και διαρκής λειτουργία εν τω άνω δωρουμένω ακινήτω αποκλειστικώς προς τούτο χρησιμοποιουμένω ωργανωμένου καταστήματος και υπηρεσιών επιδιδομένων εις την ανίχνευσιν, παρακολούθησιν και κατά το δυνατόν θεραπείαν, δια των εκάστοτε παραδεδειγμένων επιστημονικών μεθόδων, των πνευματικώς καθυστερημένων και ανωμάλων παιδιών μέχρις ηλικίας 16 ετών συμπεπληρωμένων, προς εκπλήρωσιν δε των όρων τούτων, υφ’ ους γίνεται η άνω δωρεά, το Π.Ι.Κ.Π.Α. αναλαμβάνει τας εξής ειδικωτέρας έναντι της Δωρητρίας υποχρεώσεις, λογιζομένων και τούτων, όρων υφ’ ους θα διατεθή η Δωρεά. 1ον.Το Π.Ι.Κ.Π.Α. αναλαμβάνει την υποχρέωσιν άμα ως και τ’ ανωτέρω μετά την νομοθετικήν κύρωσιν της παρούσης καταβληθή αυτώ υπό της δωρητρίας το άνω εν δωρεά ποσόν των δραχ. 840.000 να μεριμνήση αμελλητί δια να λάβη απόλυτον την χρήσιν της εν τω δωρουμένω ακινήτω τετραωρόφου οικοδομής, εν τω συνόλω της, εξωθουμένων κατά πάντα νόμιμον τρόπον των μισθωτών ορόφων της, και ελευθερουμένης αυτής από πάσης μισθώσεως. 2ον.Εντός προθεσμίας έτους από της ελευθερώσεως της άνω τετραωρόφου οικίας από παντός μισθωτού, το Π.Ι.Κ.Π.Α. αναλαμβάνει την υποχρέωσιν, όπως δια του άνω εν δωρεά ποσού των δραχ. 840.000 και δι’ ιδίων του περαιτέρω χρημάτων, μέχρις ου ποσού, απεριορίστως θα απαιτηθή να διαρρυθμίση το άνω ακίνητον και την εν αυτώ τετραώροφον οικοδομήν, ως κατάστημα εξυπηρετήσεως του άνω σκοπού προς τούτο εξοπλίζον αυτήν δια των απαιτουμένων εγκαταστάσεων, διαθέτον το απαιτούμενον ειδικόν προσωπικόν και εν γένει οργανούν τούτο καθ’ όλα έτοιμον προς λειτουργίαν, εις ην θα τεθή αμέσως. 3ον.Το περί ου ανωτέρω κατάστημα και η εν αυτώ οργανωμένη υπηρεσία, προς εξυπηρέτησιν του άνω σκοπού, θα λειτουργούν εφ’ εξής ως αυτοτελές εν Πειραιεί τμήμα Ειδικής Υπηρεσίας Προστασίας καθυστερημένων και ανωμάλων παίδων παρά τω Π.Ι.Κ.Π.Α. υφισταμένης και λειτοπυργούσης κατά τας εκάστοτε κειμένας καταστατικάς του διατάξεις, εξασφαλιζομένων ως προς την λειτουργίαν του και διοίκησίν του των εξής ειδικωτέρων όρων. Α.Θα παρέχη προστασίαν εις καθυστηρημένα πνευματικώς και ανώμαλα παιδιά, εξ ολοκλήρου της Ελλάδος και κατά προτίμησιν εις τα εκ Χίου προερχόμενα, θα περιλαμβάνη δε: α)Ιατρο-παιδαγωγικόν Σταθμόν, σκοπόν έχοντα την ανεύρεσιν των πνευματικώς καθυστερημένων και ανωμάλων παίδων ηλικίας μέχρι 16 ετών συμπεπληρωμένων, την εξακρίβωσιν των συνθηκών διαβιώσεώς των, την καθοδήγησιν του οικογενειακού των περιβάλλοντος και την εντός αυτού και εν συνεργασία μετ’ αυτού κατά το δυνατόν θεραπείαν των δια καταλλήλων μεθόδων, β)Ειδικόν Νηπιαγωγείον, εις το οποίον θα γίνωνται δεκτά μόνον κατά την ημέραν, πνευματικώς καθυστερημένα και ανώμαλα παιδιά ηλικίας 3 μέχρις 6 συμπεπληρωμένων ετών. Θα εφαρμόζεται δε εις αυτά ιατροπαιδαγωγική αγωγή εν στενή μετά του οικογενειακού περιβάλλοντός των συνεργασία. γ)Σταθμόν παρακολουθήσεως πνευματικώς καθυστηρημένων και ανωμάλων παίδων, εις το οποίον θα γίνωνται δεκτά προς θεραπείαν επί βραχύ χρονικόν διάστημα παιδιά ηλικίας μέχρι 16 ετών συμπεπληρωμένων, έχοντα ανάγκην ειδικωτέρας κλινικής και ιατροπαιδαγωγικής παρακολουθήσεως. Τα παιδιά αυτά θα δύ- νανται να επανέρχωνται εις τον Σταθμόν κατά  διαστήματα, αναλόγως των περιπτώσεων, και δ)Υπηρεσίαν παρακολουθήσεως επιληπτικών  παίδων   η  οποία   θα  καταγράφη  και  ταξινομή  τα         Σελ. 229 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   764 εις την περιφέρειάν της επιληπτικά παιδιά μέχρις ηλικίας 16 ετών συμπεπληρωμένων, θα καθοδηγήση αυτά και το περιβάλλον των εις την λήψιν των καταλλήλων μέτρων προς έλεγχον της παθήσεώς των και προς ψυχολογικήν αναπροσαρμογήν αυτών και του περιβάλλοντός των. Β.Ως αυτοτελές ως άνω, εν Πειραιεί τμήμα τοιαύτης ως ανωτέρω υπηρεσίας του Π.Ι.Κ.Π.Α. θα διοικήται, τηρουμένων των περί εποπτείας και ελέγχου νενομισμένων υπό Εφορείας εκ μελών έξ, εν οις Πρόεδρος και Αντιπρόεδρος, των Αντιπροέδρου και ενός ετέρου μέλους οριζομένων εκάστοτε και αντικαθισταμένων υπό της δωρητρίας ή ειδικού κατ’ αμέσως κατωτέρου διαδόχου της. Σχετικώς ορίζεται ότι η δωρήτρια δικαιούται δι’ εγγράφου δηλώσεώς της εις ουδένα τύπον υποβαλλομένης και ανακλητής ανά πάσαν στιγμήν να μεταβιβάση δια τον μετά τον θάνατόν της χρόνον, εις άλλο πρόσωπο (διάδοχόν της) είτε εφ’ όρου ζωής αυτού, είτε δι’ ωρισμένον διάστημα, το δικαίωμά της, όπως διορίζη και αντικαθιστά τον Αντιπρόεδρον και το άλλο έν ως άνω μέλος της Εφορείας. Ο διάδοχος θα δύναται να διορίζη και τον εαυτόν του εις εκατέραν των άνω θέσεων. Κατά τον αυτόν τρόπον η δωρήτρια δικαιούται να διορίζη υποκαταστάτους του διαδόχου της δια την περίπτωσιν καθ’ ην ούτος δεν ήθελεν αποδεχθή τον διορισμόν του, και περαιτέρω διαδόχους και υποκαταστάτους αυτών, κατά την ελευθέραν βούλησίν της, και άνευ οιουδήποτε χρονικού περιορισμού. Πας διάδοχος της Δωρητρίας μη υπάρχοντος διαδόχου αυτού, διωρισμένου υπό της Δωρητρίας, δικαιούται κατά τον αυτόν ως άνω τρόπον να διορίση δια τον μετά τον θάνατόν του χρόνον τον διάδοχον αυτού, ο οποίος θα έχη τα άνω δικαιώματα. Η άνω Εφορεία θα πρΐσταται αμέσως όλων των υπηρεσιών του αυτοτελούς άνω κέντρου και θα παρακολουθή και εποπτεύει την λειτουργίαν του. Θα διορίζη το κατώτερον βοηθητικόν προσωπικόν του Κέντρου, θα ασκή εφ’ όλων των υπαλλήλων αυτού την εις την Διοικούσαν Επιτροπήν του ΠΙΚΠΑ ανήκουσαν πειθαρχικήν εξουσίαν και θα συντάσση τον ειδικόν προϋπολογισμόν του Κέντρου. Επίσης η Εφορεία θα ασκή τας αρμοδιότητας της Διοικούσης Επιτροπής αι οποίαι ήθελον τυχόν μεταβιβασθή εις αυτήν και θα εισηγήται εις το Γενικόν Συμβούλιον του ΠΙΚΠΑ δια του Προέδρου αυτής, πάν μέτρον το οποίον, κατά την κρίσιν της, ήθελεν συντελέσει εις την βελτίωσιν της λειτουργίας του Κέντρου. Γ.Τ’ αυτό άνω αυτοτελές τμήμα θα φέρη τον τίτλον «ΚΕΝΤΡΟΝ ΠΡΟΣΤΑΣΙΑΣ ΠΑΙΔΩΝ-ΔΩΡΕΑ ΕΜΜΑΝΟΥΗΛ ΚΑΙ ΔΕΣΠΟΙΝΗΣ ΜΙΧΑΛΗΝΟΥ» υφ’ ον θα λειτουργή, θα υποχρεούται δε το ΠΙΚΠΑ να διατηρή πάντοτε εις την πρόσοψιν του άνω καταστήματός του επιγραφήν με τον ειρημένον τίτλον.  Σελ. 230 Δ.Το ΠΙΚΠΑ δεν δικαιούται να διακόπτη την λειτουργίαν του άνω Κέντρου, επί χρονικόν διάστημα μείζον των έξ μηνών, αδικαιολογήτως ή δια λόγον βαρύνοντα αυτό, ως υπαίτιον, ούτε να χρησιμοποιή το δωρούμενοπν ακίνητον δι’ άλλον ή ο προσδιορισθείς σκοπός της δωρεάς. Ε΄.Το ΠΙΚΠΑ υποχρεούται όπως εξασφαλίση την εις το διηνεκές συνεχή και απρόσκοπον λειτουργίαν του «Κέντρου Προστασίας Παίδων Δωρεά Εμμανουήλ και Δεσποίνης Μιχαληνού» εντός του δια του παρόντος δωρουμένου ακινήτου κατά τρόπον ώστε να εξυπηρετήται επιτυχώς ο επιδιωκόμενος κοινωφελής σκοπός, καλύπτον αυτό (το ΠΙΚΠΑ) εκ των ιδίων αυτού πόρων πάσας τας δαπάνας μισθοδοσίας προσωπικού, τεχνικόν εξοπλισμόν, φαρμάκων, συντηρήσεως και όλα εν γένει τα πάσης φύσεως έξοδα τα απαιτούμενα δια την ως άνω λειτουργίαν του ειρημένου Κέντρου. ΣΤ.Ο κατά το επόμενον εδάφιον προβλεπόμενος Υπηρεσιακός Οργανισμός δέον να προβλέπη όπως το Κέντρον απασχολή τουλάχιστον ένα Ψυχίατρον ή Παιδοψυχίατρον, έναν κλινικόν Ψυχολόγον και δύο έως τρεις Ψυχιάτρους Κοινωνικούς Λειτουργούς. Ζ.Η εν ταις λεπτομερίαις διάρθρωσις των Υπηρεσιών του Κέντρου, η σύνθεσις του προσωπικού, η βαθμολογική εξέλιξις αυτού, ως και τα προσόντα του διορισμού του, θα ορισθούν δια του κατά Νόμον Υπηρεσιακού Οργανισμού του ΠΙΚΠΑ δι’ εσωτερικού κανονισμού συντασσομένου υπό της Εφορείας και εγκρινομένου υπό του Γενικού Συμβουλίου του ΠΙΚΠΑ, θα καθορίζωνται αι λεπτομέρεαι της λειτουργίας της Εφορείας και των διαφόρων υπηρεσιών, του Κέντρου ως και τα καθήκοντα των παρ’ αυταίς υπηρετούντων υπαλλήλων. Ο Υπηρεσιακός Οργανισμός και ο Εσωτερικός Κανονισμός περι ων η παρούσα παράγραφος, θα πρέπει να έχουν τεθή εις εφαρμογήν εντός της προθεσμίας της προβλεπομένης υπό του άρθρ. IV παρ. 2 του παρόντος.  35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   765 V.Εν περιπτώσει παραβάσεως οιουδήποτε εκ των όρων του παρόντος η Δωρήτρια δικαιούται δια δηλώσεώς της επιδιδομένης εις το ΠΙΚΠΑ ν’ ανακαλέση την παρούσαν δωρεάν, όλως αζημίως δι’ αυτήν, εν τοιαύτη δε περιπτώσει η κυριότης του δωρηθέντος ακινήτου εις οίαν κατάστασιν θα ευρίσκεται τούτο κατά τον χρόνον της ανακλήσεως θα επανέρχεται συνεπεία της παραβάσεως εις την Δωρήτριαν, η οποία δεν θα υπέχη έναντι του ΠΙΚΠΑ οιανδήποτε υποχρέωσιν προς αποζημίωσιν, θα υποχρεούται όμως να διαθέτη αυτό υπέρ οιουδήποτε άλλου κοινωφελούς σκοπού κατά την κρίσιν της. Εις περίπτωσιν κατά την οποίαν παράβασις τινός των αμέσως ανωτέρω όρων συντελεσθή μετά τον θάνατον της Δωρητρίας από τούδε συμφωνείται ότι η κυριότης του προμνησθέντος ακινήτου εις οίαν κατάστασιν θα ευρίσκεται τούτο κατά την εποχήν εκείνην θα περιέρχηται λόγω δωρεάς εις το Χατζηκυριάκειον Ορφανοτροφείον Θηλέων εν Πειραιεί υπέρ του οποίου λογίζονται τασσόμενος δια την περίπτωσιν ταύτην ο αμέσως ανωτέρω. VI.Εάν δυνάμει Νόμου ή οπωσδήποτε άλλως νομίμως πάντοτε το ΠΙΚΠΑ υποκατασταθή δι’ άλλου νομικού προσώπου, νομίμως εφ’ εξής δυναμένου να εκπληροί τας εκ της παρούσης δωρεάς υποχρεώσεις του, η δωρεά διατηρείται εν ισχύϊ και το υποκαθιστόν το ΠΙΚΠΑ νομικόν πρόσωπον αποκαθιστάμενον κύριον του δωρουμένου ακινήτου, θα βαρύνηται με απάσας τας ανωτέρω εκ της δωρεάς υποχρεώσεις, εφαρμοζομένων και εν τη περιπτώσει ταύτη των διατάξεων του άρθρ. V της παρούσης. VII.Η άνω εκπρόσωπος του ΠΙΚΠΑ Πρόεδρος αυτού, εδήλωσεν ότι αποδέχεται εξ ονόματός του την υπό τους άνω όρους δωρεάν, αποδεχομένον τούτον ανεπιφυλάκτως αυτήν. Ο εκπροσωπών το Κράτος κύριος Υπουργός Κοινωνικής Προνοίας ως ασκών εποπτείαν και έλεγχον επί του ΠΙΚΠΑ συναινεί εις την άνω αποδοχήν και δηλοί ότι νομίμως θα μεριμνήση δια την νομοθετικήν κύρωσιν του παρόντος, μη αναλαμβάνων όμως ουδεμίαν ευθύνην και υποχρέωσιν εκ μέρους του Δημοσίου. Αμφότεροι οι αντισυλλαμβανόμενοι προς την Δωρήτριαν, ο άνω Υπουργός, εν τη ιδιότητί του, και η Πρόεδρος του ΠΙΚΠΑ εξ ονόματος της όλης Διοικήσεώς του, ευγνωμόνως ευχαριστών την Δωρήτριαν και συγχαίρουν αυτήν, συνεχίζουσαν τας παραδόσεις των Ελλήνων και Ελληνίδων ευεργετών, μάλιστα δε εις το έδαφος της μερίμνης δια την μέλλουσαν γενεάν και τιμώσαν την μνήμην του αειμνήστου συζύγου της. Ταύτα συνωμολόγησαν και συναπεδέχθησαν οι συμβαλλόμενοι υπό τας ιδιότητάς των. Υπέμνησα εις αυτούς τας διατάξεις περί μεταγραφής του Αστικού Κώδικος. Η Δωρήτρια εδήλωσεν επί τη ερωτήσει μου ότι εγεννήθη εν Πειραιεί και δεν έχει συστήσει άλλην δωρεάν προς το ΠΙΚΠΑ υπομνηθεισών αυτή των συνεπειών του άρθρ. 55 του Νόμ. 1641 εν περιπτώσει ανακριβείας της δηλώσεώς της. Επίσης εδήλωσεν ότι διορίζει αντίκλητόν της εν Πειραιεί τον κ. Ιωάννην Βαλερίου Στάην, δικηγόρον (Ακτή Μιαούλη 17). Προσαρτάται ώδε το υπ’ αριθ. 6770/0.175/1956 σημερινής χρονολογίας πιστοποιητικόν του οικον. Εφόρου Κληρονομιών Πειραιώς εμφαίνον την δήλωσιν της κληρονομίας Εμμ. Μιχαληνού, περιλαμβανομένου του δωρουμένου ακινήτου και καταβολήν του αναλογούντος φόρου. Γίνεται μνεία ότι η αξία του δωρουμένου ακινήτου υπελογίσθη υπό των συμβαλλομένων εις δραχ. 1.120.000 τα δε επί του ποσού τούτου δικαιώματα του Συμβολαιογραφικού Συλλόγου Αθηνών και του Ταμείου Συντάξεων Νομικών, εκ Δραχμών εν όλω 22.508 καταβληθήσονται αυτοίς δια των προσαρτηθησομένων τω παρόντι γραμματίων και αποδείξεως της παρούσης δωρεάς απαλλασσομένης φόρου και τελών χαρτοσήμου (άρθρ. 36) 8β Νόμ. 1641 άρθρ. 7 Α.Ν. 553/1937 ως αντικατεστάθη υπό του άρθρ. 11 του Α.Ν. 1578/1939, ως προς δε το ποσόν των δωρουμένων περαιτέρω δραχ. 840.000 λογιζομένων ως προσυμφώνου. Και εις βεβαίωσιν συνετάγη το παρόν επί τη βάσει σχεδίου υπό σημερινής χρονολογίας συμφώνως τω Κώδικι περί δικηγόρων, των παραστάντων δικηγόρων, των συμβαλλομένων μερών Αντωνίου Σωτ. Παπαντωνοπούλου, κατοίκου Αθηνών (ταυτότης ΔΣΠ 477/1959) δια το ΠΙΚΠΑ και Ιωάννου Βαλερίου Στάη, κατοίκου Πειραιώς (ταυτότης ΔΣΠ 463/1959) δια την Δωρήτριαν, αναγνωσθέν δε ευκρινώς και μεγαλοφώνως εις επήκοον των συμβαλλομένων, των παραστάντων δικηγόρων και των μαρτύρων και βεβαιωθέν υπογράφεται υπό πάντων τούτων και εμού. ΚΕΦΑΛΑΙΟΝ ΣΤ΄ Πάγιοι και Μεταβατικαί και Διατάξεις Αναφερόμεναι εις το Προσωπικόν Ένταξις Προσωπικού ΠΙΚΠΑ Άρθρ.33.-1.Η ειδικωτέρα διάρθρωσις εις κλάδους και ο καθορισμός κατηγοριών και βαθμών των θέσεων των τακτικών υπαλλήλων του ΠΙΚΠΑ καθοριζομένων δια του Υπηρεσιακού Οργανισμού (παρ. 1 και 3 άνω άρθρ. 16) θα γίνη εν αυτώ κατά τας διατάξεις των άρθρ. 20 και επόμενα του από 23/24 Δεκ. 1955 Β.Δ/τος «περί εφαρμογής του υπαλληλικού Κώδικος επί των υπαλλήλων Νομικών Προσώπων Δημοσίου Δικαίου». 2.Το τακτικόν προσωπικόν του ΠΙΚΠΑ το υπηρετούν παρ’ αυτώ κατά την έναρξιν της ισχύος του παρόντος, θα ενταχθή, διαβαθμισθή ή και μεταταγή εις τας θέσεις περί ων η προηγουμένη παράγραφος βάσει των όρων και  τη ς διαδικασίας  των  προβλεπομένων  υπό   των       Σελ. 231 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   766 σχετικών διατάξεων του αυτού από 23/24 Δεκ. 1955 Β.Δ/τος. 3.Αι μετά την, κατά τ’ ανωτέρω, τακτοποίησιν του υπηρετούντος τακτικού προσωπικού του ΠΙΚΠΑ, εναπομένουσαι τακτικαί και τυχόν έκτακτοι θέσεις, δύναται να πληρωθώσι δι’ εντάξεως εκτάκτου, ημερομισθίου και λοιπού πάσης φύσεως και υφ’ οιουδήποτε όρου υπηρετούντος εν τω ΠΙΚΠΑ κατά την έναρξιν της ισχύος του παρόντος Νόμου προσωπικού, εφ’ όσον τούτο θα κέκτηται τα εν τω Υπηρεσιακώ Οργανισμώ οριζόμενα δια τας θέσεις ταύτας τυπικά και ουσιαστικά γενικά και ειδικά προσόντα. 4.Οι όροι και η διαδικασία βάσει των οποίων θα πραγματοποιηθή η κατά την προηγουμένην παράγραφον ένταξις του μη τακτικού προσωπικού του ΠΙΚΠΑ θα καθορισθώσι μεταβατικώς εις ειδικάς διατάξεις του πρώτου, μετά την ισχύν του παρόντος Νόμου, εκδοθησομένου Β.Δ/τος περί εγκρίσεως Υπηρεσιακού Οργανισμού του Ιδρύματος. Δια των αυτών ειδικών διατάξεων δύναται, κατ’ εξαίρεσιν να επιτραπή όπως, εις μόνας τας θέσεις του προσωπικού των παραρτημάτων και των παρ’ αυτοίς ή παρά τη Κεντρική Υπηρεσία ειδικών υπηρεσιών του ΠΙΚΠΑ, ενταχθώσιν έκτακτοι υπάλληλοι του Ιδρύματος μετά κρίσιν μόνον των ουσιαστικών αυτών προσόντων και της προηγουμένης υπηρεσίας των. Υπάλληλοι του ΠΙΚΠΑ μη εντασσόμενοι κατά τις διατάξεις των προηγουμένων παραγράφων του παρόντος άρθρου, εις θέσεις του προσωπικού αυτού, απολύονται (άρθρ. 5 Νόμ. 3692/1957). Προσωπικόν καταργουμένων Υπηρεσιών ΠΙΚΠΑ Άρθρ.34.-Εν περιπτώσει καταργήσεως εν όλω ή εν μέρει, Παραρτημάτων ή Ειδικών Υπηρεσιών του ΠΙΚΠΑ, το παρ’ αυτοίς υπηρετούν προσωπικόν, τακτικόν, έκτακτον, επί συμβάσει, θητεία ή ημερομισθίω, απολύεται. Κατ’ απόλυτον όμως προτίμησιν, μετ’ απόφασιν της Διοικούσης Επιτροπής του ΠΙΚΠΑ, στηριζομένης εις σύμφωνον γνώμην του Υπηρεσιακού αυτού Συμβουλίου, το προσωπικόν τούτο, κατόπιν επιλογής, μετατίθεται εις αντιστοίχους και ισοβάθμους κενάς οργανικάς θέσεις ετέρων Παραρτημάτων ή Ειδικών Υπηρεσιών του ΠΙΚΠΑ εφ’ όσον κριθή υπηρεσιακώς κατάλληλον (άρθρ. 7 Νόμ. 3692/1957). Πρόσληψις προσωρινού προσωπικού  Υγειονομικών Υπηρεσιών και Πρεβαντορίων  ΠΙΚΠΑ Άρθρ.35.-Αι διατάξεις του άρθρ. 18 του υπ’ αριθ. 3097/54 Ν.Δ/τος «περί τροποποιήσεως και συμπληρώσεως του υπ’ αριθ. 2592/53 Ν.Δ/τος «περί οργανώσεως της ιατρικής αντιλήψεως» έχουσιν εφαρμογήν και προκειμένου περί των νοσηλευτικών Ιδρυμάτων και των υγειονομικών υπηρεσιών του ΠΙΚΠΑ ως και των Πρεβεντορίων (άρθρ. 8 Νόμ. 3692/1957).  Σελ. 232 Λύσις συμβάσεως-Αποζημιώσεις Προσωπικού Άρθρ.36.-Οι ένεκα καταργήσεως θέσεως συμπληρώσεως του ορίου ηλικίας, υπηρεσιακής ανικανότητας ή νόσου απομακρυνόμενοι της υπηρεσίας των τακτικοί υπάλληλοι και υπηρέται του ΠΙΚΠΑ δικαιούνται της υπό του Νόμ. 2112 «περί υποχρεωτικής καταγγελίας της συμβάσεως εργασίας κλπ,» οριζομένης αποζημιώσεως. Της αυτής αποζημιώσεως δικαιούνται και οι εκ των κληρονόμων των εν υπηρεσία θανόντων απολαμβάνοντες εκ του Νόμου δικαιώματος διατροφής (άρθρ. 96 Β.Δ. 31/10/40 Τεύχος Α.4/7-1.1941). ΚΕΦΑΛΑΙΟΝ Ζ΄ Πόροι-Διαχείρισις-Περιουσία Πόροι ΠΙΚΠΑ Άρθρ.37.-Οι πόροι του ΠΙΚΠΑ συνίστανται: 1.Εκ των κατά τας κειμένας διατάξεις υφισταμένων κρατικών πόρων. 2.Εκ των κληρονομιών, κληροδοσιών, δωρεών και λοιπών εισφορών. 3.Εκ των εισοδημάτων της περιουσίας του Ιδρύματος. 4.Εξ εισπράξεως των τυχόν υπό του Γενικού Συμβουλίου οριζομένων αντιτίμων παροχής υπηρεσιών ή ειδών (άρθρ. 20 Α.Ν. 1950/1939).    35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   767 Προϋπολογισμός του ΠΙΚΠΑ Άρθρ.38.-1.Ο προϋπολογισμός του Ιδρύματος συντασσόμενος υπό της διοικούσης Επιτροπής, εγκρίνεται κατ’ έτος υπό του Γενικού Συμβουλίου, υποκείμενος εις την έγκρισιν του Υπουργού Κοινωνικής Προνοίας εις ον υποβάλλεται δύο μήνας προ της ενάρξεως του οικονομικού έτους. Ο Υπουργός εγκρίνει τον υποβληθέντα προϋπολογισμόν, δικαιούμενος να τροποποιή αυτόν. 2.Εν περιπτώσει καθ’ ην, αρξαμένου του νέου οικονομικού έτους, δεν υφίσταται εγκεκριμένος προϋπολογισμός, το Ίδρυμα διοικείται δια δωδεκατημορίων, υπολογιζομένων επί τη βάσει των πραγματοποιηθεισών δαπανών της ληξάσης χρήσεως, εάν αύται είναι κατώτεραι του υποβληθέντος προϋπολογισμού άλλως εφαρμόζεται ο προϋπολογισμός. Εν περιπτώσει ανεπαρκείας των πιστώσεων των εκτελουμένων δωδεκατημορίων και δια την καθ’ υπέρβασιν τούτων εκτέλεσιν δαπανών ζητείται η έγκρισις του Υπουργού Κοινωνικής Προνοίας (άρθρ. 21 Α.Ν. 1950/1939). Απολογισμός ΠΙΚΠΑ Άρθρ.39.-Εντός τριών, το βραδύτερον, μηνών από της λήξεως εκάστου οικονομικού έτους, το Γενικόν Συμβούλιον του Ιδρύματος εγκρίνει και υποβάλλει προς έλεγχον εις το Υπουργείον Κοινωνικής Προνοίας και το Ελεγκτικόν Συνέδριον τον απολογισμόν του λήξαντος έτους (άρθρ. 22 Α.Ν. 1950/1939). Οικονομική Διαχείρισις ΠΙΚΠΑ Άρθρ.40.-Η Οικονομική διαχείρισις του ΠΙΚΠΑ διέπεται υπό των διατάξεων περί Δημοσίου Λογιστικού και της Νομοθεσίας της σχετικής με την εκτέλεσιν έργων και προμηθειών του Δημοσίου εκτός των περιπτώσεων καθ’ ας άλλως ορίζεται δια του παρόντος Νόμου. Το λογιστικόν και διαχειριστικόν σύστημα καθορισθήσεται δια του Ειδικού Κανονισμού Διοικήσεως και Διαχειρήσεως του ΠΙΚΠΑ και των κανονισμών εσωτερικής λειτουργίας αυτού (άρθρ. 23 Α.Ν. 1950/1939). Σύνταξις Τεχνικών Μελετών Άρθρ.41.-Το Πατριωτικόν Ίδρυμα δια της Τεχνικής αυτού Υπηρεσίας δύναται να καταρτίζη σχεδιάγραμμα και μελέτας των εις αυτό ανηκόντων τεχνικών έργων, υποκείμενον εις τας διατάξεις του Νόμ. 851/1937 «Περί συστάσεως Τεχνικής Υπηρεσίας Κοινωνικής Προνοίας και Αντιλήψεως». Παρέκκλισις εκ των διατάξεων του Νόμου τούτου επιτρέπεται δι’ έργον συνολικής αξίας κατωτέρας των 250 χιλιάδων δραχμών, των αποφάσεων επί της μελέτης και κατασκευής αυτών λαμβανομένων κατά τας διατάξεις των άρθρ. 12 και 13 του παρόντος (άρθρ. 24 Α.Ν. 1950/1939). Ατέλειαι ΠΙΚΠΑ Άρθρ.42.-Το άρθρ. 25 του Α. Νόμου υπ’ αριθ. 1950/1939 «περί οργανώσεως του Πατριωτικού Ιδρύματος Κοινωνικής Προνοίας και Αντιλήψεως» καταργείται, του νομικού προσώπου τούτου απολαύοντος εφεξής ολικής και γενικής ατελείας επί των πάσης φύσεως συμβάσεων, συναλλαγών κλπ. αυτού. Εις πάσας τας περιπτώσεις ταύτας το αναλογούν τέλος βαρύνει τον αντισυμβαλλόμενον εξ ολοκλήρου. (Άρθρ.8 Νόμ. 2366/1953). ΚΕΦΑΛΑΙΟΝ Η΄ Ειδικαί Διατάξεις Αναφερόμεναι εις την Υπηρεσίαν Παιδικής Διατροφής και τα  Κινητά Στοματολογικά Ιατρεία Κατάργησις Υπηρεσίας Ελ. Ερυθρού Σταυρού Προσωρινή Υπηρεσία Παιδ. Διατροφής ΠΙΚΠΑ Άρθρ.43.-1.Αι κατά τας διατάξεις του υπ’ αριθ. 623/1945 Α. Νόμου υπαχθείσαι, προσαρτηθείσαι ή συγχωνευθείσαι εις το ΠΙΚΠΑ Υπηρεσίαι της εν Ελλάδι Αποστολής του Ελβετικού Ερυθρού Σταυρού και των συγχωνευθεισών εις ταύτας δι’ Υπουργικών αποφάσεων Υπηρεσιών των Εστιών και Διανομών Γάλακτος ως αύται διεμορφώθησαν ως προς το προσωπικόν και την διοίκησίν των μετά την εις το Ελληνικόν Κράτος μεταβίβασίν των αποτελούν προσωρινήν Υπηρεσίαν ΠΑΙΔΙΚΗΣ ΔΙΑΤΡΟΦΗΣ ΤΟΥ ΠΙΚΠΑ, καταργουμένην άμα ως ήθελον εκλείψη τα αντικείμενα αυτής, δι’ αποφάσεων της Διοικούσης Επιτροπής του Ιδρύματος, υποκειμένων εις την έγκρισιν του Γενικού Συμβουλίου του ΠΙΚΠΑ. Δαπάναι λειτουργίας Υπηρεσίας Παιδικής  Διατροφής Άρθρ.44.-1.Προς κάλυψιν των εξόδων λειτουργίας της κατά τα άνω προσωρινής Υπηρεσίας Παιδικής Διατροφής, επιτρέπεται η εξακολούθησις της εισπράξεως εισφοράς παρά των περιθαλπομένων, ήτις εφ’ εξής καθορίζεται δι’ αποφάσεων της Διοικούσης Επιτροπής του ΠΙΚΠΑ υποκειμένων εις την έγκρισιν του Υπουργού Κοινωνικής Προνοίας. 2.Η κατά την προηγουμένην παράγραφον εισφορά εισπράττεται παρά της ως άνω Υπηρεσίας κατά τα ειδικώτερον δια του Κανονισμού καθορισθησόμενα και αποτελεί πόρον αυτής. 3.Τα τυχόν πλεονάσματα εκ της διαχειρίσεως της εισφοράς ταύτης, διατίθενται αποκλειστικώς δια την περιφέρειαν εξ ης προήλθον, προς πλήρωσιν σκοπών, εμπιπτόντων εις την αρμοδιότητα του ΠΙΚΠΑ και καθοριζομένων δι’ αποφάσεων της Διοικούσης Επιτροπής    Σελ. 233 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.11   768 του Ιδρύματος, αίτινες υπόκεινται εις την έγκρισιν του Υπουργείου Κοινωνικής Προνοίας. (Άρθρ.3 Ν.Δ. 400/21-23 Αυγ. 1947). Διοίκησις και λειτουργία Προσωρινής  Υπηρεσίας Παιδικής Διατροφής Άρθρ.45.-Δια κανονισμού καταρτιζομένου υπό του Γενικού Συμβουλίου του ΠΙΚΠΑ και υποκειμένου εις την έγκρισιν του Υπουργού Κοινωνικής Προνοίας, θέλουσι καθορισθή αι λεπτομέρειαι της Διοικήσεως και λειτουργίας των κατά τα άνω προσαρτηθεισών εις το ΠΙΚΠΑ προσωρινών Υπηρεσιών. Δια του Κανονισμού τούτου επιτρέπεται όπως καθορίζεται παρέκκλισις εκ των κειμένων διατάξεων περί Δημοσίου Λογιστικού εκτελέσεως Έργων και ενεργείας προμηθείας (άρθρ. 4 Ν.Δ. 400/21-23 Αυγ. 1947). Μεταβίβασις περιουσιακών στοιχείων  Ελβ. Ερυθρού Σταυρού εις ΠΙΚΠΑ Άρθρ.46.-Άπαντα τα περιουσιακά στοιχεία των τέως Υπηρεσιών της εν Ελλάδι Αποστολής του Ελβετικού Ερυθρού Σταυρού μεταβιβάζονται κατά κυριότητα εις το ΠΙΚΠΑ, πλην των απαραιτήτων δια την λειτουργίαν του Γραφείου Ελέγχου και Εποπτείας Πρεβεντορίων, άτινα καθοριζόμενα εφ’ άπαξ δι’ αποφάσεως του Υπουργού Κοινωνικής Προνοίας, παραμένουσι κατά κυριότητα εις το Ελληνικόν Δημόσιον (άρθρ. 6 Ν.Δ. 400/21-23 Αυγ. 1947). Επιχορηγήσεις προς κάλυψιν δαπανών  ειδικών Εστιών σιτίσεως παίδων Άρθρ.47.-Προς συμπληρωματικήν κάλυψιν των δαπανών λειτουργίας των εις το Πατριωτικόν Ίδρυμα Κοινωνικής Προνοίας και Αντιλήψεως συγχωνευθεισών κατά το άρθρ. 41 του παρόντος ειδικών Εστιών σιτίσεως παίδων, των ήδη λειτουργουσών παρ’ αυτώ ως και των εφεξής συσταθησομένων τοιούτων κατά τας διατάξεις του άρθρ. 1 του Νόμ. 749/48 «περί των Παιδικών Εξοχών και ειδικών εστιών σιτίσεως παίδων» παρέχονται ανάλογοι Κρατικαί επιχορηγήσεις εις βάρος της ειδικής πιστώσεως της ανεγεγραμμένης εις τον προϋπολογισμόν εξόδων του Υπουργείου Κοινωνικής Προνοίας (άρθρ. 11 Νόμ. 749/1948) «περί παιδικών εξοχών και ειδικών εστιών σιτίσεως παίδων». Κύρωσις Π.Υ.Σ. περί προσωπικού  Στοματολογικών Ιατρείων ΠΙΚΠΑ Άρθρ.48.-Κυρούται αφ’ ης ίσχυσεν η υπ’ αριθ. 880/10-10-49 πράξις του Υπουργικού Συμβουλίου «περί προσλήψεως αναγκαιούντος προσωπικού δια την λειτουργίαν τεσσάρων κινητών στοματολογικών Ιατρείων ΠΙΚΠΑ.  Σελ. 234 Ένταξις εκτάκτου προσωπικού ΠΙΚΠΑ Άρθρ.491-Η υπό των παρ. 3 και 4 του άρθρ. 5 του υπ’ αριθ. 3692/1957 Νόμου «περί κωδικοποιήσεως των περί του Πατριωτικού Ιδρύματος Κοινωνικής Προνοίας και Αντιλήψεως κειμένων διατάξεων και εξουσιοδοτήσεως προς τροποποίησιν και συμπλήρωσιν ενίων εξ αυτών» προβλεπομένη ένταξις εκτάκτου, ημερομισθίου και λοιπού πάσης φύσεως και υφ’ οιουσδήποτε όρους υπηρετούντος εν τω ΠΙΚΠΑ προσωπικού, αφορά και ως το προσωπικόν των ανωτέρω κατηγοριών το υπηρετούν εν τω ΠΙΚΠΑ κατά την δημοσίευσιν του πρώτου μετά την ισχύν του κατά τα άνω υπ’ αριθ. 3692/1957 Νόμου, εκδοθησομένου Υπηρεσιακού Οργανισμού του Ιδρύματος. (άρθρ. 12 του Νόμ. 4051/1960). Πρόληψις προσωρινού προσωπικού ΠΙΚΠΑ Άρθρ.50.-Αι διατάξεις του άρθρ. 18 του Ν.Δ. 3097/1954 «περί τροποποιήσεως και συμπληρώσεως του υπ’ αριθ. 2592/53 Ν.Δ/τος «έχουσιν εφαρμογήν και προκειμένου περί των Εθνικών Ιδρυμάτων Παιδικής Προστασίας Νομικών Προσώπων Δημοσίου Δικαίου, αρμοδιότητος Υπουργείου Κοινωνικής Προνοίας ως και εις το ΠΙΚΠΑ (παρ. 1 άρθρ. 4 του Νόμ. 4163/1961). ΚΕΦΑΛΑΙΟΝ Θ΄ ΜΕΤΑΒΑΤΙΚΑΙ ΔΙΑΤΑΞΕΙΣ Άρθρ.51.-1.Μέχρι κυρώσεως και θέσεως εν ισχύϊ των εν άρθρ. 16 «Υπηρεσιακού Οργανισμού» και «Ειδικού Κανονισμού Διοικήσεως και Διαχειρήσεως ΠΙΚΠΑ» θα εφαρμόζωνται αι κατά την έναρξιν της ισχύος του Νόμ. 3692/57 ισχύουσαι σχετικαί διατάξεις. Άρθρον Δεύτερον.-Από της ισχύος του παρόντος πάσα διάταξις, των δι’ αυτού κωδικοποιηθέντων Νόμων, μη περιλαμβανομένη εν τω παρόντι, παύει ισχύουσα, εξαιρέσει εκείνων, αίτινες αναφέρονται εις την εποπτείαν και τον έλεγχον του Ιδρύματος (παρ. 2 άρθρ. 2 Νόμ. 3692/57). Εις τον αυτόν επί της Κοινωνικής Προνοίας Υπουργόν ανατίθεμεν την δημοσίενσιν και εκτέλεσιν του παρόντος Δ/τος.     35.Δ.ν.11 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   769